Нурул изоҳ: АҚИДА АСОСЛАРИ\nimon.uz 2020-11-07 05:42:50 131\nИмон ва иқрор баёни\nИмон чин кўнгил билан эътиқод қилмак, яъни, ишонмак ва инонмакдир. Бугун дунё ва оламни, ерда ва осмондаги барча махлуқотни яратган Аллоҳ таолонинг борлигига, бирлигига ва хамма сифатларига ва Муҳаммаднинг, алайҳиссалом, бандаларга Исломни етказиш учун Аллоҳ таоло тарафидан буюрилган ҳақ пайғамбар эканига, Қуръони карим Муҳаммадга, алайҳиссалом, Аллоҳ таоло юборган ҳақ китоб эканига Аллоҳ таолонинг амри бирла Муҳаммад, алайҳиссалом, баён қилган шариат ҳукмларининг ҳақ эканига имон келтирмак ва эътиқод қилмак лозимдир. Чинакам мўмин бўлмоқ учун фақат дилда ишонмоқ кифоя қилмайди, балки иқрор қилмоқ, яъни тил билан айтмак ҳам шарт. Тил билан иқрор қилмаган киши дилида ишонса ҳам, дунёда мўмин хисобланмайди, охиратда унинг имони мақбул ва ё мардудлиги Аллоҳ таолога ҳавола қилинади.\nТил билан иқрор қилиш шундай: "Ашҳаду алла илаҳа иллаллоҳу ва ашҳаду анна Муҳаммадан ъабдуҳу ва росулуҳ".\nАманту биллаҳи ва малаикатаҳи ва кутубиҳи ва русулиҳи вал явмил ахири вал қодари хойриҳи ва шарриҳи миналлоҳи таъала вал баъси баъдал мавт.\nАллоҳ таолога имон келтириш\nАллоҳ таолонинг борлигига, бирлишга ва барча сифатларига имон келтирмоқ лозим. Аллоҳ таолони таниш Унинг исм ва сифатлари билан бўлади. Аллоҳ таолонинг 99 исми ва сифати бордир.\nФаришталар ҳам бизлардек Аллоҳ таолонинг махлуқларидир. Улар доимо Аллоҳ таолога ибодат қилиб ва буюрилган барча хизматларни адо қилиб турадилар. Улар ҳеч гуноҳ иш қилмайдилар, еб-ичмайдилар, ухламайдилар. Уларда эркаклик ва хотинлик йўқдир.\nУлар нурдан яратилган, жисмлари шамолдек латиф ва юмшоқдир. Бизларнинг кўзларимизга кўринмайдилар. Агар кўринишни хоҳласалар, ҳар турли суратларда кўринишга ҳам қодирдирлар.\nҲар бир банданинг қилган амалларини ёзиб турадиган фаришталар бор. Улар бандаларнинг яхши ва ёмон амалларини номаи амалларига ёзадилар, қиёмат кунида хисоб учун шу дафтарлар тафтиш қилинади. Яна бандаларни Аллоҳ амри билан зарар ва зиёндан, офатлардан сақлаб юрадиган фаришталар ҳам бор.\nЖаброил, Микоил, Азроил ва Исрофил, алайҳимуссалом, фаришталарнинг улуғларидандир. Ҳазрат Жаброил Аллоҳ таолодан пайғамбарларга ваҳий келтирадиган элчидир. Ҳазрат Микоил бандаларнинг ризқларини тайин қилмоқ учун ва булут ва ёмғирларга ҳукм қилмоқ учун масъулдир. Ҳазрат Азроил бандаларнинг жонларини оладиган фариштадир. Ҳазрат Исрофил бандаларнинг жонлари турадиган сурга муаккил фариштадир.\nПайғамбарлар ҳам бизлардек Аллоҳ таолонинг бандалари. Улар ҳам Одамнинг, алайҳиссалом, фарзандларидир. Лекин улар Аллоҳ таолога хос бандалари. Ёшликларидан ғоятда ақлли ва зийрак, тўғри, парҳезкор бўлганлар. Уларда ҳеч бир замонда нуқсон ва камчилик бўлмаган.\nЭнг биринчи пайғамбар Одам алайҳиссалом бўлиб, охиргиси Муҳаммад алайҳиссаломдир. Қиёмат кунигача энди ҳеч пайғамбар чиқмайди. Муҳаммад, алайҳиссалом, охирзамон пайғамбаридир. У зотнинг дини, яъни Ислом, то қиёмат кунигача боқийдир.\nАллоҳ таоло дин ва шариат ҳукмларини қавмларига ўргатсинлар деб пайғамбарларга китоблар нозил қилган. Одам алайҳиссаломга ўн варақ, Шис алайҳиссаломга эллик варақ, Идрис алайҳиссаломга ўттиз варақ, Иброҳим алайҳиссаломга ўн варақ нозил бўлган. Мусо алайҳиссаломга Таврот, Довуд алайҳиссаломга Забур, Исо алайҳиссаломга Инжил, Муҳаммад алайҳиссаломга эса Қуръони карим нозил бўлган.\nТақдир оламда бўладиган барча нарсаларни ва ҳар бир қилинадиган ишларни Аллоҳ таолонинг азалда тайин ва муқаррар қилиб қўйишидир. Аллоҳ таолонинг оламда бўладиган нарсаларни тақдир қилинган ҳолатда халқ ва пайдо қилишидир. Ҳар бир нарса ва ҳар бир ишнинг қачон бўлиши ва нима сабаб билан бўлиши ҳамда қандай бўлиши баён этилиб, Лавҳул Маҳфузда ёзиб қўйилган.\nБанданинг Лавҳул Маҳфузда ёзилган экан, тақдирда бор бўлса, шу иш рўёбга чиқмасдан қолмайди, деб дунёвий ишларни ва охират амалларини қилмасдан, коҳил бўлиб ётиши ҳамда гуноҳ ишларни қилиши асло дуруст эмас. Бандалар учун жидду жаҳд билан илм олиб, маърифат ҳосил қилиб, диний илм ўрганиш, ҳалол мол касб қилиш ва ихлос билан яхши амалларни бажариш, шунингдек, ҳар бир гуноҳ ишлардан сақланиш шартдир. Ўз ихтиёрида бўлган ишларни тақдирга ташлаб, ишёқмас бўлиб ётиш ниҳоятда аҳмоқ ва беҳиммат кишиларнинг ишидир.\nБандалар ўз феълларини ўзлари касб ва ҳосил қиладилар. Аммо бўлдиргувчи ва яратувчи Аллоҳ таолодир. Бандаларнинг қилмоқчи бўлган феълларини Аллоҳ таоло қудрат ва қувват бериб, халқ қилмаса, бандалар фақат ўзлари ҳеч бир ишни қилмоқка қодир бўлмайдилар. Аллоҳ таоло бандаларга ирода ва ихтиёр, яъни хоҳиш учун кифоя қилгудек бир оз қувват беради, банда бир ишни қилмак учун ихтиёр билан ўша қувватни сарф қилади. Шундан сўнг Аллоҳ таоло банда хоҳлаган феълни хоҳишига мувофиқ халқ қилади. Демак, банда ўз феълини ўзи касб қилувчидир. Аллоҳ таоло эса яратувчидир. Масалан, банда юрмоқни ихтиёр қилади. Ўша ҳолда Аллоҳ таоло унга кувват беради ва юрмагини халқ қилади, банда юришни касб ва ҳосил қилади. Бас, Аллоҳ таолонинг халқ қилиши билан банда юришга қодир бўлади. Бандаларнинг яхши феълларига ҳам, ёмон феълларига ҳам Аллоҳ таоло холиқдир. Аммо бандалар ўз феълларига косибдирлар.\nБанда қандай феълни касб қилмоқни ихтиёр қилса, Аллоҳ таоло ниятига кўра ўша феълни халқ қилади. Агар банда ихтиёри бирла яхши ва савоб феъл касб қилмоқчи бўлса, Аллоҳ таоло истаса, рози бўлиб халқ қилади. Аммо банда гуноҳ феълни касб қилмоқчи бўлса, Аллоҳ таоло истаса, рози бўлмай халқ қилади.\nБандалар қилган феъллари учун савобли ёки гуноҳли бўладилар. Агар банда ўз ихтиёри билан яхши феълни касб қилса, савоб олади ва агар ёмон феълни касб қилса, гуноҳкор бўлади.\nОхирзамон – бу дунёнинг охири ва тамом бўлган куни деган маънони билдиради. Охирзамонда бутун ер юзидаги одамлар ва ҳайвонлар ерда ва осмонда бўлган фаришталар ўлиб тамом бўлади. Охирзамоннинг қачон ва қайси кун бўлиши фақат Аллоҳ таолонинг ўзига маълумдир. Буни Аллоҳ таолодан бошқа ҳеч ким билмайди, ҳар кун ва ҳар замон охирзамон бўлиши эҳтимолдир.\nАллоҳ таолонинг ҳикмати билан офтобнинг юриши тескари бўлиб, мағриб тарафдан чиқади. Ушбу кун дунёнинг охирги куни аломатларидандир. Бутун ер юзини дуд-тутун босиб, барчани беҳуш қилади. Исрофил фаришта сур чалади. Шундан сўнг ер юзидаги жами жондор ўлиб, тамом бўлади.\nҚиёмат куни Аллоҳ таоло одамларни қайтадан тирилтиради. Қабрларда ва бошқа ерларда чириган ва ҳар тарафга тарқалган жасадлар Аллоҳ таолонинг қудрати билан тириклик вақтидагидек бўлади. Аллоҳ таоло ҳаммадан илгари Исрофилни, алайҳиссалом, тирилтириб, унга иккинчи марта сур чалмоқни амр қилади. Сўнгра ҳар бир жасадга ўзининг жони киради. Шундан сўнг қабрларнинг усти очилиб, ҳамма гўё уйқудан уйғонандек бўлиб, тирилади. Қабрлардан ер устига чиқади. Ҳаммалари Маҳшар майдонига жам бўлади. Маҳшар майдони бандаларнинг дунёда қилган ишла-ри ҳисоб ва тафтиш қилинадиган жойдир. Ҳар бандага номаи аъмоллари берилиб, дунёда қилган амаллари ўзларига маълум қилинади. Ҳар кимнинг амаллари адолат ва тўғрилик мезони ва тарозуси билан ўлчаниб, ҳисоб қилинади.\nКимнинг жаннатга ва кимнинг дўзахга кириши тайин қилинади. Маҳшарда бандаларнинг амалларини Аллоҳ таоло тарафидан буюрилган фаришталар ҳисоб ва тафтиш қиладилар. Ҳамма жаҳаннам устига қурилган сирот кўпригидан жаннат тарафга ўтмоқни орзу қилади. Имонли, солиҳ кишилар ва гуноҳлари афв қилинган мўмин бандалар ғоятда осонлик билан ўтиб жаннатга кирадилар. Сирот кўпригидан ўтолмаган кишилар жаҳаннамга тушадилар.\nЖаннат неъматларини тил билан айтиб ва қалам билан ёзиб тамом қилиб бўлмайди. Жаннатга тушган ҳар бир мўмин бандага энг катта бахт Аллоҳ таолони кўрмоқдир.\nАллоҳ таолонинг бандаларга қандай кўринмаги бизларга маълум эмас. Аммо Аллоҳ таолони жаннатда кўришга инонмоқ лозим ва вожибдир.\nЖаҳаннам ғоятда қабоҳатли ва машаққатли ердир. Унга кирган одамлар ўт-олов билан ва бошқа ҳар хил нарсалар билан азобланади.\nИслом динининг хақлигига ва мўминлар ишониши лозим бўлган масалаларга дил билан эътиқод қилган, лекин ўзини сақлаёлмай гуноҳ амаллар қилган киши мўминлик ва мусулмонликдан чиқмайди, аммо фосиқ ва гуноҳкор бўлади. Аллоҳ таоло хоҳласа, фазл айлаб ҳар гуноҳни афв қилиши мумкиш. Аммо золимнинг зулмини мазлум бўлган киши рози бўлса, хоҳласагина, Аллоҳ афв қилиши мумкин.\nАллоҳ таоло дунёда тавба мақбул бўладиган вақтда, чин ихлос билан тавба қилган кишининг гуноҳларини кечирмоқни ваъда қилган. Пайғамбаримизнинг, алайҳиссалом, ва бошқа солиҳ кишиларнинг шафоатлари сабаб бўлиб, кўп кишиларнинг гуноҳлари афв қилинмоғи ҳам эҳтимолдир. Пайғамбаримиз Муҳаммад, алайҳиссалом, гуноҳларни шафоат қилувчидирлар.\nСаҳобалар мўмин ва мусулмонлик ҳолида Пайғамбаримиз Муҳаммадни, алайҳиссалом, кўриб ва у кишига учрашиб мўминлик ҳолида вафот қилган кишилардир.\nСаҳобаларнинг афзали аввал ҳазрат Абу Бакр Сиддиқ, сўнг ҳазрат Умар ибн Хаттоб, сўнг ҳазрат Усмон ибн Аффон, кейин Ҳазрат Алидир, розийаллоҳу анҳум. Шунинг учун улар Расуллулоҳнинг, алайҳиссалом, чаҳорёрлари деб аталадилар.\nАҳли сунна вал-жамоа\nРасулуллоҳнинг, соллаллоҳу алайҳи ва саллам, барча саҳобалари вафот этганларидан сўнг, Ислом аҳли эътиқодда 73 фирқага бўлинган. Аммо машҳурлари уч фирқадир.\nУлар қуйидагалар: аҳли сунна вал-жамоа, шиъалар ва мўьтазила фирқаси.\nАҳли сунна вал-жамоанинг эътақоди ҳақдир. Бизлар аҳли сунна вал-жамоа эътиқодидамиз. Пайғамбаримиз Муҳаммад, алайҳиссалом, ўзлари ва саҳобалари дин ва шариат ҳукмларига қандай эътиқод қилган бўлсалар, аҳли сунна вал-жамоа ҳам шундай эътиқод қиладилар.\nҚуръон оятлари ва ҳадиси шарифдаги шариат ҳукмларининг баъзиларини арабчани комил билган кишигина билиши мумкин. Аммо шариатнинг барча ҳукмларини тўғри билиш учун мужтаҳид бўлиш керак. Мужтаҳид бўлмаган кишиларнинг оятлардан ва ҳадислардан ҳукмлар чиқаршлари мумкин эмас.\nАрабий тилнинг маъно ва сирларини чуқур билиб, ғоятда комил олим бўлиб, оят ва ҳадисларнинг ҳикмат ва сирларини яхши билгандан сўнг комил ижтиҳод билан дин масалаларининг ҳар қайсисини фикр ва андиша қилган киши мужтаҳид бўлади. Мужтахид бўлмаган ва мужтаҳидлик мартабасига етмаган кишилар маишатда ҳам, ибодатда ҳам бир мужтаҳиднинг мазҳабига тобе бўлади. Ҳар масалада шу мужтаҳиднинг мазҳаби билан амал қилади.\n"Мазҳаб" сўзи истилоҳда мужтаҳид олимнинг шариат ҳукмларида оят ва ҳадислардан ижтиҳод билан фикр қилиб, англаган йўли деган маънони англатади. Машҳур мужтаҳидлар тўрт кишидир. Биринчиси, Имоми Аъзам Абу Ҳанифа Нўъмон ибн Собит, раҳматуллоҳи алайҳ; иккинчиси, Имоми Шофеъий Муҳаммад ибн Идрис, раҳматуллоҳи алайҳ; учинчиси, Имоми Молик ибн Анас, раҳматуллоҳи алайҳ; тўртинчиси, Имоми Аҳмад ибн Ҳанбал, раҳматуллоҳи алайҳ. Ушбу мужтаҳидларнинг мазҳаблари кўп масалаларда бир-бирига мувофиқдир. Мухолиф бўлган суннатга оид масалалари ҳам бор, лекин кўп эмас.\nБизлар Имоми Аъзам Абу Ҳанифа ҳазратларининг мазҳабларидамиз. Маишат ва ибодат хукмларининг ҳар қайсисида шу мазҳабга кўра амал қиламиз. Мусулмонларнинг салкам ярми Имоми Аъзам Абу Ҳанифа мазҳабларида бўлса ҳам, қолган уч имомнинг мазҳабларида бўлган мусулмонлар ҳам бор.\nИмоми Аъзамдан бошқа бу уч имомнинг мазҳабларида бўлганларнинг мусулмонликларида камлик йўқ. Ҳар мазҳаб аҳли иккинчи мазҳаб аҳлини ўзига дўст ва яқин тутмоғи лозим. Бир-бирларини душман тутмаклари асло дуруст эмас. Чунки мусулмонлар бир-бирларига қариндош ва биродардирлар.\n«Ибодати исломия» китобидан қисқартириб олинди.


O‘zLiDeP ташаббуси билан Хофиза Эшонова туман тиббиёт бирлашмасига ишга жойлашди | O'zLiDeP\nO‘zLiDeP ташаббуси билан Хофиза Эшонова туман тиббиёт бирлашмасига ишга жойлашди\nАндижон туманидаги “Буюк Турон” маҳалласи ҳудудидаги 34-мактабгача таълим муассасаси 1964 йилда қурилган. Ўтган давр давомида боғчанинг ҳолати ачинарли ҳолга келиб улгурган. Таъмирталаб МТМда бола кўп, ётоқ жиҳозлари ҳам, стол-стуллар ҳам етишмайди.\nO‘zLiDeP Андижон туман Кенгаши томонидан тумандаги 12-сон болалар санъат ва мусиқа мактабида ташкил этилган сайёр қабулда боғча ходимларининг бу борадаги мурожаати туман Мактабгача таълим бўлими мутасаддиси томонидан мазкур МТМнинг таъмири 2018 йил Давлат дастурига киритилгани маълумот тариқасида айтиб ўтилди ва май ойидан қайта таъмирлаш ишлари бошланиши маълум қилинди.\n– Турмуш ўртоғим Абдувосит Тўхтабоев 2-гуруҳ ногирони, – дейди Айрилиш маҳалласида яшовчи Нодира Машрапова. – Оиламиз маҳалланинг кам таъминланганлар рўйхатида туради. Умр йўлдошимнинг парваришидан ортиб муқим жойда ишламайман, фарзандларим вояга етмаган. Шу сабабли жуда таъмирталаб бўлган яшаш уйимизнинг таъмирланишида кўмак сўрадим. Мурожаатимни Олий Мажлис Қонунчилик палатаси депутати Абдуллажон Ҳамрақулов ҳудуднинг сектор раҳбари билан ҳамкорликда ҳал қилишга ваъда берди.\n“Экин-тикин” маҳалласи раиси Сирожиддин Тожиев жонкуяр маҳалла раисларидан. Унинг ташаббуси билан ҳудудининг ярмига табиий газ етиб келди, бироқ маҳалланинг қолган қисми ҳамон суюлтирилган газдан фойдаланади.\nМФЙ раисининг бу масалани ҳал қилиш тўғрисидаги мурожаати Олий Мажлис қонунчилик палатаси депутатлари томонидан назоратга олиниб, имкон қадар халқ депутатлари туман кенгаши сессиясига киритилишини таъминлашга ваъда бердилар.\nХофиза Эшонованинг турмуш ўртоғи 15 йилдан буён жазони ижро этиш муассасасида. Айни чоғда у 3 нафар фарзандини бир ўзи тарбия қилиб келмоқда. Бир фарзанди сурункали гепатит билан касалланган, унга доимий дори-дармон керак. Бироқ фуқаронинг ишсизлиги бу муаммоларни ҳал қилолмаяпти.\nХ.Эшонованинг бандлик масаласидаги мурожаати туман тиббиёт бирлашмаси томонидан ижобий ҳал этилди. Энди фуқаро саломатлик муассасасида фаолият бошлайди.\nСайёр қабул давомида тумандаги Экин-тикин, Айрилиш, Ёрбоши, Чорбоғ, Султонобод, Гулобод, Мустақиллик, Хортум, Март, Жаҳонобод, Қўшарик, Ўрикзор, Чўмбоғич, Ойжамол, Дарёбуйи маҳаллалари вакилларининг муаммоларига ечим топишга ҳаракат қилинди.\nКравтех БПТ раиси Мелиев Илгор2018-05-04 11:18:51\nХалкнинг дарду-ташвишини ўйлаб яшаш одамийликнинг энг олий мезонидир.Бу шиорни олдимизда турган энг олий максад деб биламиз\nМуяссархон Умурзақова Андижон вилоят Кенгаши мафкуравий ташвиқот тарғибот бўлими мудири2018-05-04 10:42:29\nСайёр қабулларнинг ташкил қилинаётгани оддий аҳоли учун катта имконият яратмоқда. негаки, кўп ҳолларда чекка қишлоқлардаги оддий одамлар ўз муаммоларини айтишга, уларга имкони топишга доим ҳам эришавермайдилар. кўп ҳолларда мансабдорлар қабулига навбат кутиб вақт йўқотадилар. бундай учрашувлар эса улар учун айни имконият эшикларини очмоқда.\nМузработ туман Кенгаши аппарат рахбари Ш.Абилов2018-05-02 11:39:07\nСайёр қабуллар давлат идоралари мутасаддилари раҳбарлари муаммоларни ҳал қилиб берганликлари сабабли халқимизнинг ишончини янада орттирмоқда.\nК.Душамова. Шовот тумани Кенгаши фаоли2018-05-02 09:15:47\nСайёр қабулларда муаммолари ўз ечимини топаётганидан халқ партиядан хурсанд


Эфирмойли экинлар – Tadbirkor-Fermer\nЭфир мойли экинлар, кашнич, арпабодиён, кора зира, ялпиз, мавракнинг ахамияти, таркалиши, систематикаси, биологик хусусиятлари, етиштириш технологияси\n1.Кашнич. Эфирли мойли экинлар гурухига кашнич (кинза), арпабодиён, кора зира, ялпиз, ок зира ва бошкалар киради. Кашничнинг мевасида 1,4-2,1% эфир ва 11-27 % техник мойи булади. Мойи таркибида 60-70 % линалол спирти, кунжарасида 18-20 % мой колади, у матбаачиликда ва тукимачилик саноатида ишлатилади. Кашнич гули асалчил булиб, кукати ва уруги зиравор сифатида озик-овкатда ишлатилади.\nСистематикаси: Кашнич соябонгулдошлар – Арiaсеае оиласига, Соrlandurum Satium L. – авлодига мансуб булиб, бир йиллик усимликдир. Кашнич кургокчиликга чидамли, аммо гуллаш давридаги сувни танкислиги хосилни камайтиради.\nУруги 6 0 да униб чикади, майса 10°, совукка чидамайди. Усиш даврининг дастлабки кунларида секин усиб, бегона утлардан шикастланади. Усимликда 7-9 та барг ривожлангандан сунг тез уса бошлайди. Усиш даври – 90-100 кун. Тупрок унумдорлигига талабчан.\nКашнич учун яхши утмишдош кузги дон экинлари, дуккакли-дон экинлари, маккажухори, картошка. Бир экилган ерга 4-5 йилдан кейин кайта экиш мумкин. Кашничдан бушаган ерларга кузги ва бахорги экинлар экилади.\nКузда ер 22-25 см чукурликда хайдалади. Бахорда борона килинади ва 5-6 см чукурликда экиш олдидан культивация килинади. Эрта бахорда кенг каторлаб – 45 см килиб ёки ёппасига каторлаб экилади. Кенг каторлаб экилганда 1,5-1,8 млн, ёппасига каторлаб экилганда 2,0-2,5 млн дона уруг экилади. Экиш чукурлиги 4-5 см булади, экишдан олдин уруги дориланади. Майсаланишдан олдин 1-2 марта ва майсаланишдан кейин борона юргизилади, кенг каторлаб экилганда 2-3 марта культивация килинади. Бегона утларга карши прометрин гербициди ишлатилади. Улар майсаланишдан олдин кулланилади.\nКашнич бир текис етилмайди. Олдин етилган уруг тукилади, шунинг учун 30-40% мева пишганда хосилни йигиш бошланади. Саклаш даврида уруг намлиги 12% дан ошмаслиги лозим.\n2.АРПАБОДИЁН. Арпабодиён соябонгулдошлар – Ар1асеае оиласи-га, Аnisum vulgare Саегtn авлодига ва турига мансуб булган бир йиллик усимлик. Мевасида 1,5-3,5% эфир мойи булади, таркибида 80%гача анетол спирти булади. Мойи табобатда, ликёр, спирт ва кандолатчилик саноатида ишлатилади. Уругида 16-20 % техник мой хам булади, у совун кайнатишда кулланилади. Кунжараси юкори туйимли озука хисобланади. Арпабодиён асал берувчи усимлик.\nАрпабодиён кенг таркалган усимлик, мингта мевасининг вазни 3,5-4,0 г. булади. Усиш даври 120-130 кун. Хосилдорлиги 1 гектардан 0,5-1,5 т уруг олинган.\nУсиш шароитига талабчан, тупрок тоза ва унумдор булиши керак. Эрта бахорда ёппасига каторлаб ёки кенг каторлаб (45-60см) экилади. Ёппасига каторлаб экилганда гектарига 5 млн. дона уруг экилади, кенг каторлаб экилганда 2,5-3,0 млн.дона экилади. Албатта уток килинади, бунда кашнич аралашган булса у хам йук килинади. Арпабодиён бир текисда етилмайди. Гултупламининг урта кисмидаги мевалари етилганда хосил йигилади. Сакланадиган уруг намлиги 12%дан юкори булмаслиги талаб килинади.\n3.КОРА ЗИРА. Кора зира соябонгулдошлар – Ар1асеае оиласига, Саrum carvi L авлодига мансуб икки йиллик усимликдир. Биринчи йили ук илдизи ва барг дастаси ривожланади, иккинчи йили мева хосил килади. Гултуплами соябон, мевасида 2та уруг булади, мингта мевасининг вазни 2,3-2,5 г, меванинг таркибида 4-7% мой булади. Унинг таркибига углевод киради, у ликёр ишлаб чикаришда ва парфюмерияда кулланилади. Бундан ташкари уругида 14-16%^ техник мой булади. Уруги зиравор сифатида консерва ишлаб чикаришда ва нон ёпишда кулланади. Яхши асал берувчи усимлик.\nИссикка талабчан эмас, совукка чидамли. Биринчи йили барг дастаси даврида кишлайди, намсевар ва ёругсевар усимлик. Етиштириш технологияси – арпабодиён билан бир хил, эрта бахорда кенг каторлаб 45-60 см экилади. Гектарига 4-5 млн. дона уруг экилади. Экиш чукурлиги 2-3 см. Экинларни парваришлашда катор орасига ишлов берилади, каткалок йукотилади, иккинчи йили эрта бахорда борона килинади. 60% меваси етилганда хосил дон комбайнлари билан йигилади, саклашда уруг намлиги 12% дан ошмаслиги керак.\n4.ЯЛПИЗ. Ялпиз (Меnta piperita L.) лабгулдошлар оиласига мансуб илдизпояли куп йиллик усимлик. Ялпиз таркибида 1,5-5,3 % эфир мойи булган барглари учун экилади, бу мой асосан кимматли хушбуй модда ментолдан иборат. Ялпиз мойи медицинада, парфюмерияда кондитер саноатида ва ликёр арок ишлаб чикаришда ишлатилади.\nЯлпизнинг курук барг хосили гектарига 8-10 ц.ни ташкил этади. Ялпизнинг илдизпояси тупрокка 5-6 см. чукур кириб боради. Пояси тик усади, сершох, буйи 80 см гача етади. Барглари карама-карши жойлашган, майда, чузик, овал- лентасимон, чети уткир арра тишли. Барг томирлари буйлаб жуда куп безчалар жойлашган булиб, уларда эфир мойи хосил булади. Гулининг купчилиги ургочи гуллардан иборат, майда оч пушти, туп-туп булиб бошоксимон сийрак тупгулида жойлашган. Ялпиз яхши гуллашига карамай уруг хосил килмайди. Шунга кура у поясидан купайтирилади.\nЯлпиз иссикка кам талабчан усимлик. кор коплами юпка булганда усти ёпилмаса хам кишдан яхши чикади. Илдиз поясидаги куртаклари 2-3%да уна бошлайди. Ёш новдалари 6С совукка бемалол чидайди.\nЯлпиз ёругликка талабчан. Усимликлари сояланиб колса, хосили ва таркибидаги эфирмойи хам камайиб кетади. Ялпиз намсевар усимлик. Тупрокнинг дала нам сигими 80% булганда ер усти массаси жуда авж олиб ривожланади. Ялпиз пастликлардаги унумдор тупрокли ерларда яхши етилади. Алмашлаб экишда ялпиз кузги дон экинларидан кейин жойлаштирилади ёки махсус майдонларга экилади. Унга гектар бошига 15-20 тоннадан гунг ва азот 45-60 кг, фосфор, калий 45-60 кгдан гектарига солинади.\nЕр 25-27 см чукурликда кузда шудгорланади, эрта бахорда бороналанади ва культивациядан сунг яна бороналанади. Ялпиз илдизпояси эрта бахорда СКМ-3 маркали махсус кучат утказгич машинада каторлаб, катор ораси 45 см ва илдизпоялар ораси 10-12 см килиб экилади. Экиш меъёри гектарига 5-8 кг. Илдизпояларни экиш чукурлиги 7-8 см. Ялпиз экилган майдонларни парвариш килиш ишлари бахорги бороналашдан катор оралари 4-5 марта ишлашдан ва 1-2 культивацияда минерал угитлар (М,Р,К) гектарига 30 кг дан берилади. Ялпиз гуллаш фазасида кайта жихозланган уриш машиналарида уриб олинади. Бу даврда ундан энг куп барг хосили олинади, унинг таркибида эфирмойи хам жуда мул булади. Урилаган ялпиз уюмда бир оз сулитилади ва кейин яхшилаб куритиш учун бостирмага ташиб келтирилади. У ерда усимликнинг барглари поясидан ажратилади. Бу иш махсус машина ёки молотилкада бажарилади. Ялпизнинг намлиги купи билан 11% булган курук барглари кайта ишлаш учун топширилади.\n5.МАВРАК. Маврак (Salvia stагеа L.) лабгулдошлар оиласига мансуб куп йиллик ут усимлик. Мавракдан олинадиган эфирмойи упа элик саноатида ва виночиликда куп ишлатилади. Бу мой унинг тупгули таркибида 0,24-0,35% гача булади. Тупгулларининг хосили гектарига 3-4 ц.ни ташкил этади.\nМаврак пояси сершох, турт киррали, буйи 100-120 см.гача булади барглари карама-карши жойлашган. Гули оч пушти бинафша ранг ёки оч-кук гултожли булиб, ярим доирага йигилган. Улар усимлик шохлари учида тупгул-шингил хосил килади. Меваси юзаси силлик булган турттадан ёгоччадан иборат. Маврак иссикка ва намга унчалик талабчан эмас. Уруги 10-12 кунда уна бошлайди, майсалари 6C совукка чидайди катта ёшдаги усимлиги кургокчиликка чидамли булади. Маврак ёругсевар усимлик. Унумдор ва структурали тупрокли ерлар унинг учун энг яхши ер хисобланади. Маврак учун алмашлаб экишга кирмайдиган махсус майдон ажратилади, бу ерга у 2-3 йил давомида экилади. Биринчи йили у тупбарг хосил килади, иккинчи йили поя чикаради, тупгул ва мева хосил килади.\nМаврак органик ва минерал угитларга нисбатан талабчан. Унинг хар гектарига 20 тоннадан гунг ва минерал угитлар азот 30-40 кг,фосфор 40-60 кг, калий 40 кг гектарига солинади.\nМаврак экиладиган майдонлар 25-30 см. чукурликда хайдалади ва культивация хамда борона килинади. Маврак кеч кузда катор ораси 45-60 см.дан килиб кенг каторлаб экилади. Уруг экиш меъёри гектарига 7 кг. Экиш чукурлиги 2-3 см. 1000 дона уругининг вазни 3-4 грамм. Экинни парвариш килиш ишлари, яъни майса чикариши билан бороналашдан ва катор ораларини 3-4 марта юмшатишдан иборат. Тупгули таркибидаги эфирмойи микдори 0,10-0,12% га етганда СК-4 маркали комбайнда урилади. Бунинг учун гуллаш фазаси бошлангандан тупгулларни анализ килиб борилади. Хосилни йигиб олишнинг энг макбул муддати энг пастки тупгулларнинг уругининг кунгир тусга киришидир.


Ўзбекистондаги ОТМларда ҳижоб ўраш мумкинми? Вазир жавоб берди | Qalampir.uz\nЎзбекистондаги ОТМларда ҳижоб ўраш мумкинми? Вазир жавоб берди\nЖамият\t18 Декабрь 2020 14:07 24016\nЎзбекистондаги олий таълим муассасаларида ҳижоб ўрашга рухсат берилганми? Ушбу савол бугун, 18 декабрь куни “Tashkent city”даги Congress Hall мажмуасида бўлиб ўтаётган “Тошкент ёшлар форуми — 2020”нинг Олий ва ўрта махсус таълим вазири Ином Мажидов билан сессиясида ўртага ташланди. Қарсаклар билан қаршиланган саволга Мажидов қуйидагича жавоб берди.\n“Менимча, бу саволнинг жавобини бу ерда ўтирган талабаларнинг ҳаммаси билади. Олий ўқув юртининг ички тартиб-қоидалари бор. Ички тартиб-қоидалар ҳаммани, жумладан талабалар ва ўқитувчилар орасида бир-бирини ҳурмат қилиш нуқтайи назаридан ишлаб чиқилган. Шу ички тартиб-қоидаларда белгиланган тартибда [олий таълим муассасасига] келиб-кетиш мумкин. Бунинг ичида нафақат бу савол, у дарсга, ўқишга қатнаши шартми, деган саволни олиб чиқади. Бунинг ичида одам бемалол аудиторияда ўтириши мумкинми ё йўқ деган саволлар чиқади. Йўқ, мумкин эмас. Ўша тартиб ўрнатилган, амал қилиниши керак. Тартиб бор, ўша ўрнатилган. Бу фақат бизнинг давлатда эмас. Ҳамма давлатда, ҳар бир таълим муассасасида тартиб-қоидаси мавжуд. Бугунги кунда биздаги ҳар бир олий ўқув юрти ўз тартиб-қоидасига эга. Ана шунга амал қилинади”.\nМаълумот ўрнида, “Виждон эркинлиги ва диний ташкилотлар тўғрисида”ги Ўзбекистон Республикаси Қонунининг 14-моддасида “Ўзбекистон Республикаси фуқароларнинг (диний ташкилотларнинг хизматидагилар бундан мустасно) жамоат жойларида ибодат либосларида юришларига йўл қўйилмайди”, деб ёзилган.\nЖорий йилнинг август ойида Ўзбекистон Республикаси Олий Мажлиси Қонунчилик палатаси “Виждон эркинлиги ва диний ташкилотлар тўғрисида”ги Ўзбекистон Республикасининг Қонунига ўзгартиш ва қўшимчалар киритиш ҳақида”ги қонун лойиҳасини тақдим этди. Унга кўра, қонуннинг янги таҳриридан 1998 йилда қабул қилинган қонундаги “Ўзбекистон Республикаси фуқароларнинг (диний ташкилотларнинг хизматидагилар бундан мустасно) жамоат жойларида ибодат либосларида юришларига йўл қўйилмайди”, деган қисми чиқариб ташланиши назарда тутилмоқда. Бироқ, қонун ҳали қабул қилинганича йўқ.\n25 Январь 09:19 45349\n26 Январь 14:47 29952\n27 Январь 21:57 28157\n25 Январь 17:54 26931\n26 Январь 16:12 25603


ЎзА - "Бунёдкор-W" икки карра суперкубок соҳибасига айланди\n"Бунёдкор-W" икки карра суперкубок соҳибасига айланди\nЗоминда аёллар ўртасида Ўзбекистон суперкубоги бўлиб ўтди.\nҲал қилувчи баҳсда мамлакатнинг икки энг кучли клуби “Бунёдкор-W” ва “Севинч” жамоалари майдонга тушди.\nГолларга бой кечган учрашувнинг 7-дақиқасидаёқ Умида Зоирова тошкентликларни ҳисобда олдинга олиб чиққан бўлса, орадан бир дақиқа ўтар-ўтмас Нилуфар Қудратова (“Севинч”) мувозанатни тиклади -1:1. Шундан кейин дарвозаларга яна учта гол киритилди ва барча голлар “қалдирғочлар”томонидан. Натижада йирик 4:1 ҳисобидаги ғалабага эришган “Бунёдкор-W” иккинчи бор Ўзбекистон Суперкубоги соҳибасига айланди.


Ўшда уч уйсиз совуқдан ўлди\nЎш шаҳрида сўнги йилларда яшаш учун аниқ бир манзили бўлмаган ўндан ортиқ одам совуқдан вафот этган. Ўш шаҳар ички ишлар бошқармаси матбуот котиби Замир Сидиковнинг айтишича, жорий қишнинг биринчи ойидаёқ уйсиз уч одам совуқдан ўлган.\nЎш шаҳар ички ишлар бошқармаси матбуот котиби Замир Сидиков, бу йил совуқда вафот этган 3 нафар дайдилар орасида аёл киши ҳам бўлганини айтди:\n-Йил бошидан бери аниқ яшаш жойи бўлмаган 69 одам рўйхатга олинган бўлса, уларнинг орасидан 2 декабрдан бошлаб бир ой ичида 3 одам совуқдан ўлган. Ачинарлиси, уларнинг бири 1978 йилда туғилган Жипар исимли аёл бўлган. Шаҳарда бомжларни қаровчи, ҳеч бўлмаса қишки совуқдан олиб чиқувчи биронта ҳам ташкилот йўқ. Боқувчиси йўқ, касал бўлган одамларни қаровчи айрим нодавлат ташкилотлар бор, лекин улар бомжларни қабул қилишдан бош тортишади. Негаки, булар у ерга бориб, бирон нарсани ўғирлаб кетар экан, -деди Замир Сидиков.\nСидиковга кўра, ҳар йили қишнинг аёзида уй-жойсиз, халқ тилида бомж деб аталувчи одамлар кўчаларда музлаб вафот этади. Ўтган йили Ўшда 4 нафар, 2012 йилда эса 6 нафар бомж совуқдан ўлган.\n-Қишки совуқда бомжларнинг вафот этиши ҳар йили кузатилади. Уларнинг ёши ҳам йил сайин ёшармоқда. Биздаги маълумотларга асосан, бомжларнинг энг ёши 20 ёшда, катталар эса 70-80 ёшда,- дейди Замир Сидиков.\nДайдилар қишда асосан, иссиқлик ўтувчи қуврлар ёнида тонг оттиришади. Ўзини дайди деб аташдан уялмаган Равшан, кўчада қолганига 20 йил бўлганини айтади:\n- Ўзимни жуда яхши қарайман. Ҳозирча ўлишга ҳаракат қилмайман, бундай ниятим хам йўқ. Худодан ажал келгунича яшайвераман. Жон сақлаш учун хоҳлаган еримга бориб ётаман. Сув қувирлари ёнида ёки бошқа иссиқроқ ерларга кириб кетаман. У ерларда совқотмайман, аксинча бемалол ағанаб терлаб чиқаман. Бироқ бошқаларни киритмайман. Мен ёлғиз бўриман, - деди Равшан.\nРавшан чиқинди йиғувчи ҳудудига ҳам бошқаларни йўлатмас экан. Ётишда ҳам иссиқ ерни топиб, қорнини яхши тўйдириб олади:\n- Тақдир экан, шундай бўлиб қолди. Оилам, борадиган жойим йўқ. Дайдиман. Уйим бор эди, уни турмуш ўртоғим сотиб, мени ташлаб кетиб қолди. Ҳозир Россияда ишлаябди деб эшитаман, ажрашиб кетгандан кейин унга ҳам фарқи йўқда. Мен эса кўчада қолдим. Ўзим яшаш учун курашаябман, - деди Равшан.\nҚирғизистон ҳуқуқ-тартибот идоралари ҳар йили қишда мамлакат бўйлаб ўнлаб бомжлар музлаб ўлгани ҳақида маълумиотлар беради. Бироқ бу маълумотларга ҳозирча Бишкек шаҳридан бошқа ҳудудларда эътибор берилмай келинмоқда.\n- Буларнинг тақдири аянчли. Лекин нима бўлганда хам булар Қирғизистон фуқароларидир. Уларга ҳукумат ёрдам бериши керак. Бишкекда дайдилар учун махсус жойлар очилганини биламан. Ўш ҳокимияти ҳам ўша каби жойларни ташкил қилмаётганидан хайронман. Билмадим, балки бюджет етишмаётгандир. Бироқ бу ҳокимиятнинг очиқчасига эътиборсизлигидир, - дейди ўшлик мустақил кузатувчи Арстанбек Акматбеков.\nЎш шаҳрида жами 20 ёшдан 80 ёшгача бўлган 60га яқин уй - жойсиз одам рўйхатга олинган. Уларнинг ўнга яқини аёллардир.


Қирғизистонда нима бўлаяпти? « Ўзбекистон Халқ Ҳаракати\nҚирғизистонда нима бўлаяпти?\n28 February 2017 - 10:36\n26 февралдан буён Қирғизистон пойтахти Бишкек, мамлакатнинг жанубий пойтахти Ўш ва Жалолобод вилоятида норозилик митинглари бўлиб ўтмоқда.\nНорозилар 26 феврал тонгида Истанбул-Бишкек авиарейсида учиб келиши биланоқ “Манас” аэропортида қўлга олиниб, 48 соатга ҳибсга олинган сиёсатчи Ўмурбек Текебаевнинг ҳибсдан озод қилинишини талаб қилмоқда.\nБу сарлавҳага чиқарилган саволнинг жавобидир.\nҚирғизистондаги воқеаларни тушуниш учун яна бир неча савол жавоби айтилиши керак.\nЎмурбек Текебаев ким?\nЎмурбек Текебаев – Қирғизистондаги энг таниқли сиёсатчилардан бири, ёши 58 да. Сўнгги чорак аср давомида мамлакат парламенти – Жўғўрқу Кенеш депутати. Мамлакатдаги дастлабки партиялардан бири – “Ата-Мекен” социалистик партияси асосчиси ва лидери. Парламентдаги “Ата-Мекен” партияси фракцияси етакчиси. Ҳозирда бу фракция оппозицияда.\n2010 йилги Апрель инқилоби чоғида Текебаев ким томонида эди?\nИнқилобчилар томонида эди. Ҳозирги президент Атамбаев билан бирга Роза Ўтунбаева етакчилигидаги Муваққат ҳукумат аъзоси, яъни Атамбаев билан сафдош, маслакдош эди.\nТекебаевни “Қирғизистон Конституциясининг, қирғиз парламентаризмининг отаси” дейишади, шу ростми?\nҲа, Қирғизистонда шундай гап бор. Президент Бакиевни қувиш билан тугаган 2010 йилги инқилобдан сўнг Ўмурбек Текебаев мамлакат Конституциясининг янги вариантини ёзиш гуруҳига бошчилик қилган ва янги Асосий қонун Қирғизистоннинг Парламент республикасига айланишига асос бўлди.\nТекебаев билан Атамбаев орасига совуқчилик тушган дейишади, шу ростми?\nГап шундаки, президент Атамбаев Текебаев раҳбарлигида ишлаб чиқилган ва таркибига 2020 йилгача ўзгартиш киритиш қонун билан тақиқлаб қўйилган Конституцияга ўзгартишлар киритиш ташаббусини ўтган йили кўтариб чиқди. Президент ташаббуси, танқидчилар фикрича, биринчидан, қонунга зид, иккинчидан, мамлакат танлаган парламентаризм руҳига зид эди.\nТекебаев билан Атамбаев ўртасидаги совуқчилик шундан бошланганми?\nҲар ҳолда, ташқаридан қараганда, шундай. Атамбаев Конституцияга ўзгартишлар киритиш бўйича референдум ўтказмоқчи бўлди. Текебаев ва унинг ҳамфикрлари қарши турди. Бироқ, бошқа сиёсатчилардан фарқли ўлароқ, Ўмурбек Текебаев мамлакатдаги олтин конлари, хусусан, Кумтор кони бўйича ҳам қатъий позицияда туриб келди. Унинг фикрича, Кумтор конини ҳорижий инвестор билан бирга ишлатишда Қирғизистон ҳукумати миллий манфаатлардан келиб чиқмаган.\nАтамбаев нима қилди бу қаршиликка қарши?\nҚирғизистоннинг Мустақиллик байрамида қилган чиқиши чоғида Президент Муваққат ҳукумат аъзоларидан баъзиларни қонунбазарликда, талончиликда айблади. Бу гапдан кейин собиқ президент Ўтунбаева байрамни тарк этди. Атамбаев отган “ўқ”лардан бири ўшанда Текебаевга “бориб тегди”.\nТекебаев “ярадор” бўлиб қолавердими?\nЙўқ. Шундан кейин компроматлар уруши бошланиб кетди. Текебаев парламент минбаридан ҳамда журналистлар олдида қилган чиқишларида “президент Атамбаевнинг, унинг маъмуриятидаги айрим мулозимларнинг коррупционерлигини фош қила бошлади”.\nАтамбаев индамай ўтиравердими?\nЙўқ. Текебаевнинг айбловларига жавобан Президент маъмурияти Текебаев ва унинг икки партиядоши, депутатлар Аида Салянова (собиқ бош прокурор) ва Алманбет Шикмаматовларни коррупционерликда айблади. Уларнинг устидан ҳам жиноят ишлари очилган.\nТекебаевга қандай айблов қўйилмоқда?\nТекебаевнинг ҳибсга олиниши арафасида Қирғизистон миллий телевидениеси россиялик тадбиркор Леонид Маевскийнинг ярим соатлик кўрсатмасини эълон қилди. Унда Маевский Текебаевга 1 млн. доллар пора берганини иддао қилган. Тадбиркорнинг айтишича, бу пул эвазига Текебаев унга “Мегаком” алоқа компаниясини сотиб олишига шароит яратиб бериши керак эди.\nҚирғизистон давлат миллий хавфсизлик қўмитаси раиси Абдил Сегизбаевнинг бугун Жўғўрқу Кенешдаги мажлисда айтишича, Текебаевнинг устидан жиноят иши очиш учун Маевскийнинг баёноти билан бирга 7 та сабаб бўлган.\nҚирғизистонда 2005, 2010 йиллари инқилоб бўлган эди, яна инқилоб бўлиб кетиши мумкинми?\nБу саволга ҳозирда ҳеч кимда жавоб йўқ. Ҳар ҳолда, Қирғизистонда нафақат Текебаевнинг тарафдорлари, балки унга қаршиларнинг ҳам митинглари бўлиб ўтмоқда.\nБойсунлик ўн олтита “жиҳодчи”нинг тақдири нима бўлди?\nЎЗБЕКИСТОНДА ДИКТАТОР КАРИМОВ СИЁСАТИГА ҚАЙТИЛАЯПТИМИ?


Зеприн – medu.uz – Дорилар ҳақида маълумотлар ўзбек тилида\nHome Йўриқномалар Зеприн\nПрепаратнинг савдо номи: Зеприн\nТаъсир этувчи модда (ХПН): Сульпирид\nфаол модда: сульпирид асоси 200 мг.\nёрдамчи моддалар: маккажўхори крахмали, лактоза моногидрати, аэросил, метилцеллюлоза, тальк, магний стеарати.\nфаол модда: сульпирид асоси 50 мг.\nёрдамчи моддалар: лактоза моногидрати, тальк, магний стеарати.\nТаърифи: Оқ рангли ёки оч сариқ тусли, думалоқ шаклли, бир томонида рискаси бўлган таблеткалар.\nСарғиш/қизил-жигаррангли, кучсиз ҳидли, оқ ёки оч сариқ тусли кукун сақловчи, №4 қаттиқ желатин капсулалар.\nАлмашинган бензамидлар гуруҳига мансуб антипсихотик восита. Фаоллаштирувчи самараси билан бирга ўртача меъёрий антипсихотик ва антидепрессив таъсир кўрсатади. Антипсихотик таъсири механизми марказий Д2-допамин рецепторларини танлаб блоклаши билан боғлиқ. Седатив таъсири суст ривожланган, альфа-адреноблокловчи фаоллиги унчалик юқори эмас, антимускарин самараларни келтириб чиқармайди. Экстрапирамид бузилишларни кам чақиради, шунинг учун «нотипик» нейролептиклар гуруҳига киради.\nИчга қабул қилингандан сўнг, максимал концентрациясига 4,5 соатдан кейин эришилади. Ичга қабул қилингандаги биокиришаолишлиги 25-35% ни ташкил қилади ва сезиларли шахсий ўзгарувчанлик билан характерланади.\nСульпириднинг қондаги концентрацияси дозага пропорционалдир. Оқсиллар билан боғланиши кўпи билан 40% ни ташкил этади. Сульпирид организмнинг ҳамма тўқималарига, жигар ва буйракка тезроқ, мия тўқималарига секинроқ ўтади (бунда препаратнинг асосий миқдори гипофизда тўпланади). Она сути орқали сульпириднинг суткалик дозасининг 0,1% чиқарилади.\nБуйракдан калавалар фильтрацияси (92%) орқали ўзгармаган ҳолда чиқарилади. Умумий клиренс (одатда буйракникига тенг) 126 мл/мин ни ташкил қилади. Ярим чиқарилиш даври – тахминан 7 соатни ташкил этади.\nТормозланиш билан кечувчи невротик ҳолат, психосоматик бузилишлар, шу жумладан меъда ва ўн икки бармоқ ичак яраси касалликлари, носпецифик ярали колит (суткасига 200мг гача бўлган дозада). Тормозланиш авж олган ўткир ва сурункали психозлар, аграмматизм, абулия (суткасига 600 мг гача бўлган дозада), алжираш ёки онгни чалкашуви билан кечадиган ўткир ва сурункали психозлар, шу жумладан шизофренияда (суткасига 600 мг дан кўп бўлган дозада) қўлланилади.\nИчга: Катталарга – суткасига 100–300 мг дан 2-3 қабулга. Болаларга суткасига 5 мг/кг дозада қўлланилади.\nМаксимал доза: Ичга қабул қилганда, катталар учун – 1,6 г.\nСуткалик доза авж олган синдром характерига боғлиқ. Ҳаракат тормозланиши ва психосоматик бузилишларда суткасига 100–200 мг дозада, яра касаллигида суткасига 150 мг дан 4-6 ҳафта давомида буюрилади.\nНегатив симптоматикада-суткасига 200–600 мг дан.\nПродуктив симптоматикада (алжираш, онгни чалкашуви) – суткасига 800–1600 мг дан буюрилади.\nМарказий нерв тизими томонидан: қўзғалиш, бош айланиши, уйқуни бузилиши, орал автоматизми, афазия бўлиши мумкин.\nОвқат ҳазм қилиш тизими томонидан: оғиз қуриши, жиғилдон қайнаши, қусиш, ич қотиши мумкин.\nЮрак – томир тизими томонидан: артериал босим кўтарилиши мумкин.\nЭндокрин тизими томонидан: менструал циклни бузилиши, сексуал фаолликни пасайиши мумкин. Узоқ қўллаганда – галакторея, гинекомастия бўлиши мумкин.\nАллергик реакциялар: тери тошмаси, қичишиш мумкин.\nМаълум эмас: оргазм ва эректил функцияни бузилиши.\nПрепарат ўз таркибида лактоза сақлайди. Мазкур дори воситасини галактозани кам учрайдиган наслий ўзлаштира олмаслиги, Lapp-лактаза танқислиги бўлган ёки глюкоза-галактоза мальабсорбцияси бўлган пациентларга қўллаш мумкин эмас.\nСимптомлари: Сульпирид интоксикацияси белгилари одатда қисқа ва бир неча соат давомида ўтиб кетади. 16 г дозада ишлатилганда ўлим ҳолати кузатилмаган. Интоксикация белгилари қабул қилинган дозага тўғридан-тўғри боғлиқ. Сульпириднинг бир маротабалик 3 г дозада қабул қилгандан кейин дискомфорт, онгни чалкашуви, дискинезия (чайнов мушаклари спазми, спастик бўйин қийшиқлиги, протрузия) кузатилиши мумкин. 4-7 г дозада қабул қилинган ҳолларида қўзғалиш, онгни чалкашуви ва экстрапирамидал белгилари бошланади. Айрим ҳолларда – кучли паркинсонизм синдроми кузатилади. Кома ва пасайган қон босими 7 г дан ортиқ доза ишлатилганда кузатилади.\nХаддан ташқари юқори дозаларни қўллаш оқибатидаги кома 4 кундан кўпга чўзилмайди.\nСульпирид интоксикацияси натижасида специфик асоратлар ривожланмайди.\nГематологик ва жигар интоксикацияси пайдо бўлмайди.\nДаволаш: симптоматик даволанади. Марказий таъсирга эга холиноблокаторларни буюриш кўрсатилган. Ҳомиладорларда дозани ошириб юборишда холиноблокаторларни коррекция қиладиган дозасини камайтириш лозим. Диурезни ишқорий ва осмотик стимуллаш ва зарур бўлган ҳолларда паркинсонизмга қарши препаратлар, кома ҳолатидаги касалларга – интенсив даволаш чоралари буюрилади.\nСульпирид дозасини ошириб юборишни қусишга қарши препаратлар билан даволаш самарасиз.\n«Зеприн», таблеткалар 200 мг дан, №48.\n«Зеприн», капсулалар 50 мг дан, №30.


ҚУРБОН ҲАЙИТИ хурсандчилигимиз, саховатимиз ва шукроналигимиз ажри байрами - Fitrat.uz\nБош саҳифа / Хабарлар / ҚУРБОН ҲАЙИТИ хурсандчилигимиз, саховатимиз ва шукроналигимиз ажри байрами\nIyul 20, 2021\tҚУРБОН ҲАЙИТИ хурсандчилигимиз, саховатимиз ва шукроналигимиз ажри байрамиda fikr bildirishni o'chirish 19 Кўришлар\nАввало, улуғ айём кунларига етказгани учун Аллоҳ таолога чексиз шукроналар бўлсин. Фазилатли кунларда қодир Худодан халқимизга тинчлик-осойишталик, қут-барака, омонлик тилаб, бутун дунёда ҳамон оғир ташвиш бўлиб турган коронавирус касаллиги тезроқ инсоният бошидан аришини сўраб дуолар қиламиз.\nМаълумки, бугунги синовли кунларда халқимиз дунё халқлари бошига келган ушбу касалликка сабр-матонат, ҳамжиҳатлик билан қарши курашмоқда.\nДавлатимиз раҳбарининг жорий йил 13 июлдаги “Қурбон ҳайитини нишонлаш тўғрисида”ги қарорида белгиланган муҳим вазифалар Қурбон ҳайитининг юртимизда карантин қоидаларига амал қилган ҳолда, оила даврасида кўтаринки руҳда ўтишига асосий омил бўлмоқда.\nҚутлуғ айём кунларида сабру қаноат, шукроналик, руҳий покланиш, меҳр ва кўмакка муҳтожларга янада эътиборли бўлиш, савобли амаллар қилиш, миллатлараро ҳамжиҳатликни мустаҳкамлаш, қўшнилар билан аҳиллашишдек олижаноб фазилатларни ҳар қачонгидан ҳам яққол намоён этиш зарур.\nГап шу ҳақда борар экан, Президентимиз Шавкат Мирзиёев раҳбарлигида мамлакатимизда олиб борилаётган бағрикенглик, минтақа халқлари билан яқин биродарлик сиёсати ҳам Аллоҳга хуш ёқувчи амаллардан эканини таъкидлашдан масрурмиз.\nАллоҳ таоло ҳар бир эзгу амалга хайрли ажр ато этади. Улуғ айём арафасида Президентимиз томонидан Ўзбекистон Республикасининг “Виждон эркинлиги ва диний ташкилотлар тўғрисида”ги қонуни имзоланиб, янги таҳрирда қабул қилингани ҳам барчамизни хурсанд қилди.\nБу улуғ иш халқимизнинг ҳамжиҳатликда, биродарлик руҳида Ўзбекистон тараққиётига муносиб ҳисса қўшиши билан ҳаётимизга янги мазмун бахш этмоқда.\nУлуғ айём кунлари давлатимиз раҳбари ташаббуси билан муқаддас юртимизда яна бир тарихий, жуда улуғ ва ниҳоятда савобли тадбир — “Марказий ва Жанубий Осиё: минтақавий боғлиқлик. Таҳдидлар ва имкониятлар” мавзусида халқаро конференция бўлиб ўтди.\nМуқаддас динимизда халқлар ва давлатлар ўртасида яхши ниятда элчилик қилиш, яъни яхши амалларни, эзгу ташаббусларни тарғиб қилишнинг савоби ниҳоятда улуғ экани кўп таъкидланади. Шундай экан, Президентимиз Шавкат Мирзиёев ташаббуси билан ташкил этилган мазкур конференция Марказий ва Жанубий Осиё давлатлари, халқларини бирлаштириш йўлида ғоят муҳим қадам бўлганини, бугун шу йўлда амалий ҳаракатлар бошланганини ҳам мамнун бўлиб тилга олиб турибмиз.\nҲозирги кунда бутун дунё аҳли каби биз ҳам коронавирус пандемияси билан боғлиқ мушкул вазиятни бошимиздан ўтказмоқдамиз. Карами кенг Аллоҳ таоло Қуръони каримда инсонларни масъулиятли синов кунларида сабрли ва қаноатли бўлишга даъват этиб, “Албатта, қийинчилик билан бирга енгиллик ҳам бордир”, дея марҳамат қилади.\nҚурбон ҳайити зулҳижжа ойининг 10-кунига тўғри келиши эътиборидан, ушбу ой ва унинг биринчи ўн кунлиги фазилати жуда улуғ экани мўътабар манбаларда баён этилган.\nАллоҳ таоло Қуръони каримнинг “Фажр” сурасида: “Тонгга қасам. (Зулҳижжа ойидаги аввалги) ўн кечага қасам. Жуфт ва тоққа қасам”, дея марҳамат қилган.\n“Жуфтга қасам”даги “жуфт”дан мурод зулҳижжа ойининг ўнинчи куни, “тоқ”дан мурод эса тўққизинчи кунидир. Имом Нисобурий айтадилар: “Аллоҳ таолонинг ушбу ўн кечага қасам ичиши, бу кунларнинг нечоғлиқ шарафли ва улуғ кунлар эканига далолат қилади, унда дунёвий ва ухровий манфаатлар борлигини кўрсатади”.\nҲазрати Пайғамбаримиз “Аллоҳ учун ибодат қилинишга зулҳижжанинг ўн кунидан севимлироқ кунлар йўқ. Унинг ҳар кунлик рўзаси бир йиллик рўзага, ҳар тундаги ибодат Лайлатул қадрдаги ибодатга тенгдир”, деганлар.\nЯна бир ҳадиси шарифда “Аллоҳ таолонинг наздида ушбу ўн кунда қилинган солиҳ амалдан кўра, маҳбуброқ ва улуғроқ кун йўқ. Бу кунларда таҳлил, такбир ва ҳамд-санони кўпайтиринглар”, деб марҳамат қилганлар.\nАллоҳ таоло Қуръони каримнинг “Ҳаж” сураси 34-оятида қурбонлик қилишга буюриб, шундай марҳамат қилади: “Ҳар бир умматга, уларга чорва ҳайвонларини ризқ қилиб берган Аллоҳ номини зикр қилишлари учун қурбонлик қилишни жорий этганмиз. Бас, илоҳингиз ягона илоҳдир, Унгагина бўйсунингиз! (Эй Муҳаммад), итоатли ва тавозеълиларга хушхабар беринг”.\nДемак, Аллоҳ йўлида қурбонлик қилиш Яратган Роббимизга итоат ва бўйсунишнинг далолати.\nҚурбонлик диний ибодат бўлиши билан бирга, унинг ахлоқий-ижтимоий аҳамияти ҳам бисёрдир. У ана шу хусусияти билан исломдаги ўзаро ижтимоий ёрдамнинг гўзал бир намунаси бўлиб келмоқда.\nҚурбон ҳайити — хайр-эҳсон, саховат, меҳр-мурувват байрами. Унда қилинадиган қурбонликлар эса жамиятда кишилар ўртасида тенглик, тотувлик каби инсоний фазилатлар ривож топишига хизмат қилувчи воситадир. Чунки қурбонлик гўштидан ва ундан тайёрланган таомлардан бир-бирларимизга эҳсон қилишимиз қалбларимизни юмшатиб, одамлар орасида меҳр-муҳаббат ришталари янада мустаҳкамроқ боғланишига хизмат қилади.\nШундай экан, Қурбон ҳайити кунларида савоб ишларни кўпайтириш, рўза тутиш, такбири ташриқ айтиш, покланиш, чиройли кийимлар кийиш, хушбўйланиш, нафл ибодат, қурбонлик қилиш, яқинларига ҳадялар улашиш айни савобли ишлардан бўлади.\nБу йил Қурбон ҳайитини карантин талабларидан келиб чиқиб, уйимизда, оиламиз бағрида ўтказамиз. Ҳайит куни хонадонимизда ибодатлар қиламиз, нафл намозини адо этамиз. Имкони борлар уйида қурбонликни адо этади, саховатпеша кишилар эса ўз хайрияларини улашади.\nЗеро, улуғ алломаларимиз “Ҳайит кунлари шодликни изҳор қилиш диннинг шиорларидандир”, деганлар. Исломнинг шиори бўлган Қурбон ҳайитида хурсандчилигимизни, саховатимизни ҳар қачонгидан кўра кўпроқ намоён қилишимиз зарур.\nДуою илтижоларимизда тинчлик-хотиржамлик, тан-сиҳатлик ва, албатта, катта муаммо бўлиб турган коронавирус касали тезроқ даф бўлишини сўрайлик.\nЯратган Парвардигор бутун дунё халқларига тинчлик-хотиржамлик ато этсин, ибодатларимизни қабул қилсин. Муқаддас Ватанимизни файзли макон, халқимиз ҳаётини эса бундан-да фаровон айласин.\nАввалги АРАФА КУНИДАГИ ЭНГ АФЗАЛ АМАЛЛАР\nКейинги САБРНИНГ ИМОНДАГИ ЎРНИ


Роналдунинг ғалати соч турмаги нимани англатиши, сизни лол қолдириши аниқ. » Ўзбекистон янгиликлари – Zamin.uz\nРоналдунинг ғалати соч турмаги нимани англатиши, сизни лол қолдириши аниқ.\nРоналдунинг янги соч турмаги интернет ижтимоий тармоқларида роса бахс мунозараларга сабаб бўлди, деб ёзмоқда “Diydor aziz”.\nУнинг бўйнидаги икки чизиқ нимани англатиши борасида турли фикрлар ўртага ташланди. Роналдуни ҳатто, турли секталарга ҳам алоқадор деб билдилар. Лекин, бу икки чизиқнинг ҳақиқий маъноси ошкор бўлганда Роналдунинг душманлари ҳам у ҳақидаги фикрларини ўзгартирдилар.\nМаълум бўлишича яқинда Роналду саратон билан оғриган боланинг жаррохлик муолажаси ҳаражатларини кўтарган. Болада операция ўтказилгач, унинг бўйн қисмида икки чизиқ кўринишида чандиқ из бўлиб қолган. Роналду боланинг кўнглини кўтариш мақсадида бўйнида худди ўша боланики каби соч турмак қилдирган экан.\n16:55 Роналдунинг янги дугонаси ким эканлиги маълум бўлди\n13:35 Бэйл энди Роналдунинг ўрнида ўйнайди\n21:12 Криштиану Роналду иккинчи бор ота бўлиш арафасида?!\n11:31 Интернетда Роналду ҳақидаги фильм трейлери пайдо бўлди\n10:55 "Барселона" ўйинчилари Роналду 4 ўйинга дисквалификация қилиниши керак деб ҳисоблайдилар


Жиззах, Наманган, Сирдарё ва Хоразмда 32 та микроГЭС қурилиши мақсадга мувофиқ эмас деб топилди » Sangzor.uz - Инновацион ахборот портали\nSangzor.uz » Breaking news » Жиззах, Наманган, Сирдарё ва Хоразмда 32 та микроГЭС қурилиши мақсадга мувофиқ эмас деб топилди\nЖиззах, Наманган, Сирдарё ва Хоразмда 32 та микроГЭС қурилиши мақсадга мувофиқ эмас деб топилди\n«Ўзбекгидроэнерго» АЖ Жиззах вилоятидаги Зомин сув омборидан чиқадиган каналда қуввати 200 кВт бўлган микроГЭС қурилиши бўйича пилот лойиҳани амалга оширди.\nУшбу лойиҳа натижаларини ҳисобга олган ҳолда, компания ва «Гидролойиҳа» АЖ лойиҳа институти мутахассислари Андижон, Жиззах, Наманган, Қашқадарё, Самарқанд ва Фарғона вилоятларига чиқиб, микроГЭС қуриш учун энг истиқболли участкаларни қўшимча равишда ўрганди.\nУлар илгари режалаштирилган Жиззах, Наманган, Сирдарё ва Хоразм вилоятларида 32 та микроГЭС қурилиши мақсадга мувофиқ бўлмайди деган хулосага келди. Бунга сув оқими етарлича давомли эмаслиги, сув босими (1—4,5 метр) ва канал бўйича сув сарфи (0,25—4 куб м/сек) пастлиги сабаб қилиб келтирилди.\nАндижон (6), Қашқадарё (2), Самарқанд (5) ва Фарғона (1) вилоятларида янги микроГЭСларни қуриш учун сув оқимларининг 14 та истиқболли участкаси аниқланди. Бу ерда сув босими (6—90 метр), сув сарфи (1—8 куб м/сек) ҳамда бир йил мобайнида сув оқими режимларининг давомийлиги анча юқори.\nШу тариқа, ҳаммаси бўлиб 19 та микроГЭС қурилади, уларнинг жами ҳисоб-китоб қуввати 10 055 кВт ни ташкил этади. Қурилиш харажатлари 12 миллион АҚШ долларидан ортиқни ташкил этади. 2019 йилнинг IV чораги ва 2020- йилнинг III-IV чоракларида ишга тушириш мўлжалланган.


Стокҳолмда одамларни машина билан бостирган Оқиловни қамоқда сақлаш муддати узайтирилди\nШвеция суди жорий йил апрелида юк машинасини Стокҳолм кўчаларидаги пиёдалар устига ҳайдаб, беш кишини ўлдирган ўзбек Раҳмат Оқиловга берилган судгача қамоқда сақлаш муддатини узайтирди. 23 ноябрь куни Стокҳолм суди 39 ёшли Оқилов 21 декабргача ушлаб турилишини билдирди.\nТерговчиларга кўра, Оқилов 7 апрел куни Стокҳолм шаҳридаги пиво ташиш учун мўлжалланган юк машинасини ўғирлаб, уни пиёдалар устига ҳайдаган. Суднинг баёнотида айтилишича, Оқилов прокурорларнинг муддатини узайтириш тўғрисидаги илтимосларига қарши чиқмаган. Оқилов терроризмда гумон қилинмоқда.\nЎзбекистон ташқи ишлар вазири Абдулазиз Комилов Оқилов 2014 йил Ўзбекистонни тарк этиб, Швецияга кетанини, ўша ерда уни “Ислом давлати” радикал гуруҳи ёллаганини айтган.


Дам олиш кунлари пойтахтда ўтказиладиган тадбирлар рўйхати эълон қилинди / Ўзбекистон янгиликлари, энг сўнгги хабарлар\nЖАМИЯТ 0 Шархлар 1437 кўрилди\nОлдинда узоқ кутилган дам олиш кунлари. Режаларингизни аниқлаштириб олдингизми? Тошкент шаҳар ҳокимлиги пойтахт аҳолиси ва меҳмонлари учун 25-26 май кунлари ташкил этиладиган тадбирлар рўйхатини эълон қилди. Маданий тадбирлардан бирини танлаб, яқинларингиз билан сайр қилинг ва хордиқ чиқаринг:\n25 май, 19:00-20:30 – “Тошкент сени севади” лойиҳаси доирасида Сайилгоҳ кўчасида карнай-сурнай наволари, “Портал шоу” ва “Чинор” эстрада вокал гуруҳлари чиқишлари ҳамда “Кавказ” лезгинка гуруҳининг рақсларидан баҳраманд бўлишингиз мумкин.\n25 май, 19:00 – Замонавий санъат маркази майдонида Garage Screen Film Festival кинофестивалининг сўнгги куни бўлиб ўтади. Рўйхатдан ўтиш учун ҳавола: https://bit.ly/30AY2up\n25 май, 16:00-21:00 – “Мосигра” дўконида катталар ва болалар учун бепул ўйин майдони очилади. Мурожаат учун тел: +998 90 788 43 60.\n25 май – “Ашхобод” маданият ва истироҳат боғида совринли танлов ва концерт дастури бўлиб ўтади. Кириш бепул. Саҳнада Равшан Собиров, “Сетора” гуруҳи, Дилсўз, Умидахон, Ойбек ва Нигора ҳамда “Афруз” гуруҳлари куйлайди.\n25-26 май, 15:00-17:00 – “Экопарк”да “Арчери таг” мусобақаси ўтказилади. Камондан ўқ отиш спорти бўйича мусобақа қумли майдонда бўлиб ўтади. Кириш бепул. Мурожаат учун тел: +998 99 859 00 21.\n25-26 май – Чимённинг Оқсой дарасида “Чимён ўрмонини қайта тиклаш” дастури доирасида ихтиёрий оммавий ҳашар бўлиб ўтади. Ҳашар давомида наъматаклар экилади ва маданий хордиқ уюштирилади. Рўйхатдан ўтиш қуйидаги ҳаволада: https://bit.ly/2VJgOw3\n25-26 май, 11:00-17:00 – Политехника музейида “Математикани ҳис қилинг” интерактив кўргазма ва зеҳнни синовчи ўйинлар ташкил этилади. Кириш бепул. Мурожаат учун тел: +998 71 232 34 30, +998 78 140 14 70.\n25-26 май, 17:30 – “Илхом” театрида рассомлар Фаррух Аҳмадалиев ва Тоҳир Каримовларнинг кўргазмалари бўлиб ўтади. Кириш бепул. Мурожаат учун тел: +9989 78 150 39 50, +998 71 244 04 03.\n25-26 май, 10:00-17:00 – Ўзбекистон Бадиий Академиясининг Марказий кўргазмалар залида Тўра Шомирзаевнинг шахсий кўргазмаси ташкил этилади. Кириш бепул. Мурожаат учун тел: +998 71 256 51 46, +998 71 252 26 50.


“Турк оқими” газ қувурининг қурилиши 11,4 млрд еврога баҳоланмоқда\n22:33 / 10.08.2015 3691\n“Турк оқими” газ қувурининг 4 та қувурига эга қўринишининг қурилиши нархи 11,4 млрд еврога баҳоланмоқда. Бу ҳақда “Газпром” концернининг лойиҳаларни бошқариш департаменти бошлиғи ўринбосари Алексей Серебряков маълум қилди.\n“Турк оқими”нинг бир қувури нархи 4,3 млрд долларни ташкил қилмоқда.\n“Лойиҳанинг лойиҳавий конфигурацияси бўйича газ қувурининг тўртта қувурини қуриш кўзда тутилган, бу қувурлар босқичма-босқич киритилади. Умумий қурилиш ҚҚСсиз 11,4 млрд долларни, газ қувурининг биринчи қувурининг нархзи эса ҚҚСсиз 4,3 млрд еврога яқинни ташкил қилмоқда”, деб айтди Серебряков.\nАввалроқ Россия Туркияга “Турк оқими”нинг қувватини, яъни бир қувурли ёки тўрт қувурли бўлишини танлаш ҳуқуқини тақдим қилгани маълум қилинганди.


Психологларнинг фикрича, замонавий эркаклар гўзал эмас ақлли аёлларни танлашмоқда\nДобавлено: 17.02.2016, 06:52\nАвстриялик ва америкалик психологлар замонавий эркаклар бугунги кунда аёл кишининг ташқи гўзаллигидан кўра, ички дунёсига, ақлига кўпроқ эътибор беришмоқда, деган хулосага келди.\nБу ҳақда “mir24.tv” нашри хабар беради. Инсбурк ва Шимолий-Ғарбий университетларнинг мутахассислари бир неча халқларнинг маданиятини ўрганиш жараёнида охирги ўн йил давомида кучли жинс вакиллари ўзларига умр йўлдоши қидираётганда ақлли аёлларни танлаётганини аниқлади.\nТадқиқот натижалари гўзаллик илгаригидек биринчи ўринда эмаслигини кўрсатди. Замонавий эркаклар энг аввало аёлларнинг ақлий қобилиятларини қадрлашмоқда, бу Европа мамлакатлари ва АҚШда кўпроқ кўзга ташланади.\nПрофессор Элис Иглининг тушунтиришича, эркаклар оила қуриш ҳақида ўйлаганда, ўқимишли ва олий маълумотли аёл оила бюджетига ўз ҳиссасини қўшишини ҳам эътиборга олишади, пул эса ҳеч қачон ортиқчалик қилмайди. Олимлар яна қўшимча қилиб, чиройли, ақлли, ижобий фазилатларга эга идеал қизни топиш катта омад эканлигини ҳам айтиб ўтишди. Буни эркаклар ҳам қўллаб-қувватлади.


20.04.2021 23:23 0 3381\nФото: «PA Images\_TASS / Anthony Devlin»\nОлимлар газланган ичимликларнинг кутилмаган хавфидан огоҳлантирмоқда. Уларнинг фикрига кўра, бундай ичимликлар тананинг репродуктив тизимига зарар етказиши ва бепуштликни келтириб чиқариши мумкин.\nГазланган ичимликлар таркибидаги кимёвий моддалар сперматозоидлар миқдорини камайтириб, ҳаракатини сусайтиради. Тадқиқотлар шуни кўрсатдики, кунига бир порция ичимлик истеъмол қилиш ҳам бепуштлик хавфини 20-25 фоизга оширади.\nНафақат оддий, балки парҳезбоп газланган ичимликлар ҳам хатарли ҳисобланади. Олимларнинг таъкидлашича, улар табиий ҳомиладорлик ва ЭКУ амалиётининг муваффақиятли тугаш эҳтимолини ҳам камайтиради.\nГазланган ичимлик бошқа касалликларни ҳам қўзғатиши мумкин. Улар таркибида қанд кўп бўлганлиги боис, диабет, семизлик ва гормонал мувозанат бузилиши каби нохушликлар келиб чиқиши эҳтимолдан холи эмас.\nбепуштлик газланган ичимлик\nКоронавирус 08/02, 09:38\nЖССТ вакцина бепуштликка сабаб бўлиши ҳақидаги тахминларга изоҳ берди\nХориж 28/12, 18:19\nМаслаҳат 04/11, 23:23


Дилявер Ваниев иштирокида матбуот анжумани!\n19 ноябрь, 2020, 17:35\nМураббий мағлубият сабаби ҳақида нима деди?\nCoca-Cola Суперлиганинг 23-тур доирасидаги “Андижон” ва “Машъал” иштирокидаги беллашувдан сўнг, меҳмонлар мураббийи Дилявер Ваниев журналистларнинг саволларига жавоб қайтарди:\n- Бугун қийин об-ҳаво шароитидаги қийин ўйинни ўтказдик. Бундай қорли майдонда ўйлаган режаларни амалга ошириш оғир. Нима ҳам дейишим мумкин? Бу майдонда иккала жамоа ҳам ўйнади. Шунга қарамасдан, йигитларимиз қийин шароитда бўлса-да, охиригача курашишга ҳаракат қилди.\nАлбатта, бизнинг бугунги ўйин учун режаларимиз бошқача эди. Аммо ноқулай об-ҳаво шароити туфайли ҳаммаси ўзгариб кетди. Афсуски, охирги дақиқаларда ҳимояда йўл қўйган хатомиз қимматга тушди.\nКлубнинг молиявий ҳолати ҳақида мен жавоб бермайман. Менинг ишим жамоани шуғуллантириш ва ўйинга тайёрлаш. Биз қўлдан келганича ушбу баҳсга тайёргарлик кўрдик.\nСардор Абдураимов нега захирадан майдонга тушди? У машғулотга қўшилганига ҳали кўп бўлмади. Сардор бизнинг асосий футболчимиз. Бугун қаердадир хато қилгандирмиз, ҳаммасини кўриб чиқамиз, - деди Ваниев.\nMashalni barbot qilmanglar o‘zbek fudboliga kuchli nomlarni chiqarib bergan kulub, bankirot bo‘lishiga yo‘l qo‘ymanglar, Muborakdagi gaz Bunyodkorni emas Mashalni boqsin.


Устувор вазифалар белгилаб олинди 26.01.2015. Ўзбекистон касаба уюшмалари Федерацияси Кенгашининг Мажлиси бўлиб ўтди. Унда Қорақалпоғистон Республикаси, вилоятлар ва Тошкент шаҳар касаба уюшмалари ...\nАхборот 26.01.2015. Ўзбекистон касаба уюшмалари Федерацияси Кенгаши Раёсатининг навбатдаги йиғилиши бўлиб ўтди. Уни Федерация Кенгаши раиси Танзила Нарбаева олиб борди. Йиғилишда дастлаб кун ...\nМуҳими — ҳамжиҳатлик\n26.01.2015. Хоразм вилоят касаба уюшма ташкилотлари бирлашмаси меҳнатни муҳофаза қилиш бўлими томонидан ўтган йили камчиликларни бартараф этиш бўйича иш берувчиларга 42 та тақдимнома киритилди. ...\n21.01.2015. Қарши шаҳрида истеъмол товарлари ишлаб чиқариш, савдо ва хизмат кўрсатиш ташкилотлари ходимлари касаба уюшмаси фаоллари ҳамда бошланғич ташкилот етакчилари учун ўқув ташкил қилинди. ...\n19.01.2015. Аниқланган муаммоларнинг жойида бартараф этилиши аъзолик афзаллиги бўйича энг яхши тарғиботдир. Шундай амалий ёрдамлардан бири яқинда Навбаҳор туманидаги ободонлаштириш бошқармасида ...\nКасаба уюшмалари ҳарбийлар ҳузурида\n15.01.2015. Тошкент шаҳар ҳокимияти ҳамда шаҳар касаба уюшма ташкилотлари бирлашмаси кенгаши томонидан Ватан ҳимоячилари кунига бағишлаб байрам тадбири ўтказилди. Унда муддатли ҳарбий хизматни ...\nМеҳнат муҳофазасига бағишланди\n14.01.2015. Хоразм вилоят касаба уюшма ташкилотлари бирлашмасида ходимлар меҳнатини муҳофаза қилишга доир ўқув-семинар ташкил қилинди. Унда ходимлар сони 50 нафардан кам бўлган корхоналарнинг ...\n12.01.2015. Сўнгги йилларда меҳнаткашлар ва уларнинг фарзандларини велоспортга жалб этиш орқали соғломлаштириш ишларини янги, янада юқори поғонага кўтариш муҳим аҳамият касб этаяпти. ...\n12.01.2015. Ўзбекистон касаба уюшмалари Федерацияси томонидан Самарқанд вилояти ҳудудидаги ҳарбий қисмлар ва ҳарбий билим юртларида маданият, адабиёт ва санъат намояндалари, олимлар, кўпни кўрган ...


Адлия вазирлиги мажбурий меҳнатга қарши кураш ҳар бир ўзбекистонликнинг бурчи эканини айтди - Фарғона.Ру ахборот агентлиги\nАдлия вазирлиги мажбурий меҳнатга қарши кураш ҳар бир ўзбекистонликнинг бурчи эканини айтди\n07.05.2018 13:35 msk\nЎзбекистонда пах-та терими. Тимур Карпов сурати, “Фарғона”\nЎзбекистон Адлия вазир-лиги мамлакатнинг ҳар бир фуқаросини мажбурий меҳнатга қарши курашга чақирди ва бу иш ҳар бир инсоннинг фуқаровий бурчи эканига урғу берди.Вазирлик ўзининг Facebookдаги саҳифасида савол ва жавоб тариқасида мажбурий меҳнат тушунча-сига юридик нуқтаи назардан ёндашди.\nАдлия вазирлиги мабурий меҳнат бу - ишдан бўшатиш ёки маошни пасайтириш тахдиди билан одамни ишга мажбурлаш эканини эслатиб ўтди. Шу билан бирга. фавқулодда вазиятларда ёки суд қарори билан ҳарбий ёки муқобил хизматни ўташ мажбурий меҳнатга кирмайди. Қолган ишларнинг барчаси - мажбурий меҳнат ҳисобланади. Адлия вазирлиги ходимларни ободонлаштириш, мавсумий қишлоқ хўжалиги ишлари, қурилиш ва турли тадбирларга сафарбар қилиш мажбурий меҳнат эканини таъкидлайди.\nВазирлик одамларни мажбурий меҳнатга йўллаш ҳолатлари юз берганда, уларни аҳоли бандлиги ва меҳнат муносабатлари вазирлигининг меҳнатни муҳофаза қилиш инспекторлари ва ҳуқуқ тартибот органларига мурожаат қилишни тавсия қилади. Бу борада фуқаролар қонун бўйича якка тартибда ёки жамоавий тарзда арз қилишлари мумкин. Айбдорлар маъмурий ёки жиноий жавобгарликка тортилади. Биринчи ҳолатда айбдорларага ўнта минимал ойлик миқдорида жарима солинади, иккинчи ҳолатда беш йилгача озодликдан маҳрум этилади.\nВазирлик, шунингдек, раҳбар ходимлар мажбурий меҳнат юзасидан мурожаат қилган ходимларга босим ўтказган тақдирда, улар маъмурий ва жиноий жавобгарликка тортилиши мумкинлигини айтиб ўтади.\n«Мажбурий меҳнат бўйича ҳар қайдай ҳолат инсон ҳуқуларини поймол бўлишидир ва унга қарши қураш ҳар бир фуқаронинг бурчидир. Адлия вазирлиги барчани мажбурий меҳнатга қарши курашга чорлайди», - дейилади хабар сўнггида.\nМустақиллик даврида одамларни мажбурий меҳнатга сафарбар қилиш давлат миқёсида олиб борилган, лекин ҳукумат расман буни тан олмай келган. Бюджет ташкилотлари ходимлари доимо пахта теримига, металлом, макулатура йиғишга, ободонлаштириш ишларига мажбур қилинган. Кейинги пайтлар ҳукумат мазкур муаммони тан олди ва уни танқид қтла бошлади, мажбурий меҳнатга ён босган амалдорларга қарши кескин чоралар кўра бошлади. 2018 йил март ойи Самарқандда йўл тозалаш ишларига мажбур қилинган ёш ўқитувчи фожиасидан сўнг мазкур муаммо кескин жамоатчилик норозилиги ва танқидига учради. Апрель ойида бўлиб ўтган ҳукумат мажлисида биринчи бор давлат статистикаси эълон қилинди. Унга кўра, 2017-2018 йиллари ўн минглаб одамлар мажбурий меҳнатга сафарбар қилинган.


Трихопол® | medu.uz - Дорилар ҳақида маълумотлар ўзбек тилида\nHome Йўриқномалар Трихопол®\nПрепаратнинг савдо номи: Трихопол®\nДори шакли: вена ичига юбориш учун 0,5% ли эритма\nНатрий гидрофосфати 12H2O 150 мг\nЛимон кислотаси H2O 30 мг\nНатрий хлориди 740 мг\nТаърифи: бироз сариқ-кўкимтир рангли, тиниқ эритма.\nАТХ коди: Р01А\nТрихопол® 5-нитроимидазол ҳосиласи бўлиб, протозойларга қарши ва антибактериал таъсирга эга бўлган дори воситасидир.\nТрихопол® бир ҳужайрали организмлар, содда ҳайвонлар ва бактерияларнинг ичига осон киради, сут эмизувчи ҳайвонлар ҳужайраларига кирмайди. Метронидазолнинг оксидланиш-қайтарилиш потенциали электрон ташувчи оқсил – ферредоксиндан камроқдир. Бу оқсил анаэроб ва микроаэроб организмларда мавжуддир. Потенциаллар фарқи метронидазол нитрогруппасининг редукциясига олиб келади. Метронидазолнинг редукцияланган шакли бу организмлардаги ДНК занжирини зарарлаш хусусиятига эга.\nМетронидазолни катталарда вена ичига томчилаб юборилгандан сўнг, бир соат давомида бошланғич дозаси 15 мг/кг тана вазнига ва кейинги дозалари 7,5 мг/кг тана вазнига ҳар 6 соатда юборилганда, максимал концентрацияси турғун ҳолатда 26 мкг/кг, энг паст концентрацияси 18 мкг/кг ни ташкил қилади.\nТрихопол® тананинг кўпгина тўқима ва суюқликларида, шу жумладан: суяк тўқимаси, сўлак, плевра суюқлиги, перитонеал суюқлик, қин секрети, орқа мия суюқлиги (асептик менингитда плазмадаги концентрациясининг тахминан 43%), шунингдек бош мия абсцессида, жигар ва эритроцитларда тақсимланади.\nТақсимланиш ҳажми (тана вазнига 1,1±0,4 л/кг) ни ташкил қилади.\nҚабул қилинган дори воситаси дозасининг тахминан 10% плазма оқсили билан боғланади.\nТрихопол® плацентар тўсиқ орқали ўта олади ва кўкрак сути орқали ажралади.\nОғиз орқали қабул қилинган метронидазолнинг тахминан 30-60% жигарда гидроксил гурухини кўшилиш, оксидланиш ва глюкурон кислотаси билан конъюгация қилиниш йўллари билан биотрансформацияга учрайди. Асосий метаболити\n2-гидроксиметронидазол ҳам антибактериал ва протозойларга қарши фаолликка эга.\nПрепаратнинг бир марталик дозаси юборилганидан сўнг 5 кун давомида ўзгармаган шакли ва метаболитлари асосан сийдик (60-80%), қисман сафро билан чиқарилади.\nМетронидазол клиренси тана вазнига минутига 1,3±0,3 мл ни ташкил этади. Якуний фазасида ярим чиқарилиш даври: 8,5±2,9 соатни ташкил қилади.\nТрихопол® катталар ва болаларда қуйидаги кўрсатмаларда қабул қилишга мўлжалланган:\nBacteroides spp., Fusobacterium spp., Clostridium spp., Eubacterium spp., Veilonella spp., Peptococcus spp., Peptostreptococcus spp. турига мансуб бактериялар чақирган анаэроб инфекцияларни: сепсис, бактериемия, перитонит, мия абсцесси, ўпка яллиғланиши, остеомиелит, туғруқдан кейинги иситма, кичик чаноқ соҳасида абсцесси, эндометрит, жарроҳлик амалиётидан кейинги операцион жароҳат яллиғланишини даволашда.\nанаэроб бактериялар, айниқса Bacteroides spp. ва Streptococcus spp. туркумига кирувчи турлари чақирган операциядан инфекцияларни олдини олиш мақсадида қўлланади.\nПрепарат анаэроб бактериялар чақирган операциядан кейинги инфекцияларни юз бериш тез-тезлигини камайтиради.\nАнтибактериал препаратларни қўллашга оид маҳаллий расмий тавсияларни эътиборга олиш зарур.\nОдатда қуйидагича дозалаш тавсия этилади:\nАнаэроб бактериялар чақирган инфекцияларни даволашда:\nТрихопол® касаллик симптомлари препаратни ичга қабул қилишни истисно этувчи пациентларда даволашни бошидан вена ичига юборилади.\nГестацион ёши 40 ҳафталикдан кичик янги туғилган чақалоқларда метронидазолнинг кумуляцияси ҳаётнинг биринчи ҳафтасидан намоён бўлиши мумкин, шунинг учун метронидазолнинг қон зардобидаги концентрациясини препарат қўллангандан бир неча кундан кейин назорат қилиш керак.\n8 ҳафталиккача бўлган эмизикли болалар: 15 мг/кг дозада сутка давомида бир марта ёки 7,5 мг/кг дозада икки марта ҳар 12 соатда буюрилади.\n8 ҳафталикдан 12 ёшгача бўлган болалар:\nодатда суткалик дозаси 20-30 мг/кг бир марта ёки 7,5 мг/кг дозаларда ҳар 8 соатда юборишни ташкил қилади. Инфекциянинг оғирлик даражасига қараб, суткалик дозани 40 мг/кг гача кўпайтириш мумкин. Даволаш давомийлиги кўпинча 7 кунни ташкил этади.\nКатталар ва 12 ёшдан ошган болалар: метронидазолнинг 0,5% ли 100 мл эритмасини (500 мг метронидазол) ҳар 8 соатда вена ичига юборилади. Юбориш тезлиги минутига 5 мл дан ошмаслиги керак.\nКатталарда метронидазолнинг вена ичига юбориладиган максимал суткалик дозаси 4 г ни ташкил этади.\nТрихопол® кўпинча 7 кун давомида, шунингдек оғир анаэроб инфекцияларда 2-3 ҳафта давомида ҳам қўлланилади.\nАнаэроб бактериялар чақирган операциядан кейинги инфекцияни олдини олиш учун:\nАйниқса йўғон ва тўғри ичаклардаги жарроҳлик аралашувлари ёки гинекологик амалиётлар вақтида юборилади.\nПрепарат операция бошланишидан 5-10 минут олдин юборилиши керак.\nГестацион ёши 40 ҳафталикдан кичик бўлган янги туғилган чақалоқлар: дозаси 1 кг тана вазнига 10 мг ҳисобидан бир марта операциягача буюрилади.\n12 ёшдан кичик болалар: дозаси суткада 1 кг тана вазнига 20-30 мг ҳисобида, операциядан 1-2 соат олдин буюрилади.\nКатталар ва 12 ёшдан катта болалар: метронидазолнинг 0,5% ли 100 мл (500 мг метронидазол) эритмасини вена ичига секин томчилаб юборилади.\nМетронидазолнинг 0,5% ли эритмасининг кейинги шундай дозалари ҳар 8 соатда, препаратни ичга қабул қилишга иложи борича тезроқ ўтгунча юборилиши керак.\nПрофилактика мақсадида препаратни жарроҳлик аралашувидан кечи билан 12 соатдан кейин юборилиши керак.\nЎсмирлар: 400 мг дан суткада 2 марта 5-7 кун давомида ёки 2000 мг ли бир марталик дозада буюрилади.\n10 ёшдан кичик болалар: дозани 2000 мг дан оширмай, 40 мг/кг доза ҳисобидан ичга бир марта ёки суткада 15-30 мг/кг дозада 2-3 марта, 7 кун давомида қабул қилиш керак.\nКатталар ва ўсмирлар: 2000 мг дан бир марта ёки 200 мг дан суткада 3 марта 7 кун давомида ёки 400 мгдан суткада 2 марта 5-7 кун давомида буюрилади.\n1 ёшдан 3 ёшгача бўлган болалар: суткада 500 мг дан бир марта, 3 кун давомида;\n3 ёшдан 7 ёшгача бўлган болалар: суткада 600-800 мг дан бир марта, 3 кун давомида;\n7 ёшдан 10 ёшгача бўлган болалар: суткада 1000 мг дан бир марта, 3 кун давомида буюрилади.\nКатталар ва 10 ёшдан катта болалар: суткада 2000 мг дан бир марта, 3 кун давомида ёки 400 мг дан суткада 3 марта 5 кун давомида ёки 500 мг дан суткада 2 марта 7-10 кун давомида буюрилади.\nДоза миллиграммларда тана вазни кг га нисбатан белгиланади:\nСуткада 15-40 мг/кг дозада 2-3 марта қабул қилишга тенг бўлинади.\n1 ёшдан 3 ёшгача бўлган болалар: 100 мг дан 200 мг гача суткада 3 марта 5-10 кун давомида;\n3 ёшдан 7 ёшгача бўлган болалар: 100 мг дан 200 мг гача суткада 4 марта 5-10 кун давомида;\n7 ёшдан 10 ёшгача бўлган болалар: 200 дан 400 мг гача суткада 3 марта 5-10 кун давомида буюрилади.\nКатталар ва 10 ёшдан катта болалар: 400 дан 800 мг гача суткада 3 марта 5-10 кун давомида буюрилади.\nСуткада 35-50 мг/кг 3 марта 5-10 кунгача, дозани суткада 2400 мг дан ошириб юбормаслик керак.\nHelicobacter pylori эрадикацияси:\nМажмуавий даволаш мақсадида, суткада 20 мг/кг ҳисобидан суткада 500 мг дан 2 мартадан ошириб юбормасдан, 7-14 кун давомида буюрилади. Даволашни бошлашдан аввал, айни вақтдаги даволаш талаблари билан танишиш керак.\nТрихопол® 0,5% ли эритмасини суюлтирилмаган ҳолда ёки (вена ичига инфузион даво олаётган пациентларда) мос келадиган миқдордаги 0,9% ли натрий хлориди эритмаси, 5% ли глюкоза эритмаси, 5% ли глюкоза ва 0,9% ли натрий хлориди эритмаси, 20 ва 40 ммоль/л калий хлориди эритмасида суюлтирилган ҳолда вена ичига юборилади (инфузион эритма бевосита юборилишдан олдин тайёрланиши зарур).\nФлакон герметиклиги текширилгандан сўнг уни икки каналли игнали аппаратга уланади.\nҚолган инфузион эритма такроран юборилиши мумкин эмас. Препаратни эритмада кўринарли ўзгаришлар аниқланган ҳолатларда қўллаш мумкин эмас.\nЖигар етишмовчилиги бўлган пациентларда қўлланиши:\nТрихопол® асосан жигарда оксидланиш йўли орқали биотранформацияга учрайди. Трихопол® оғир жигар етишмовчилиги бўлган пациентларда секин биотрансформацияга учрайди, бу эса метронидазол ва унинг метаболитларини танада тўпланишига олиб келиши мумкин. Жигар энцефалопатияси бўлган пациентларда препарат сезиларли даражада тўпланиши мумкин, метронидазолнинг қон плазмасидаги юқори концентрациялари энцефалопатияни чақириши мумкин. Бир марта буюрилиши мумкин бўлган суткалик дозасини 1/3 қисмгача камайтириш керак.\nБуйрак етишмовчилиги бўлган пациентларда қўлланиши:\nБуйрак етишмовчилигида метронидазолнинг биологик ярим чиқарилиш даври ўзгармайди. Бундай ҳолатларда препаратнинг дозасини камайтириш шарт эмас. Гемодиализ олаётган пациентда Трихопол® ва унинг метаболитлари 8 соат давомида чиқарилади. Трихопол® пациентга диализдан дарҳол тезда такроран буюрилиши керак. Фракцион перитонеал диализ ёки узлуксиз диализ олаётган пациентларда дозаларни ўзгартиришнинг зарурияти йўқ.\nКекса ёшдаги пациентларда қўлланиши:\nПрепарат ёши катта пациентларда, айниқса юқори дозаларида эҳтиёткорлик билан қўлланиши керак.\nПрепаратнинг ножўя таъсирларининг болаларда учраш тезлиги, кўриниши ва жадаллиги худди катталарникидек.\nЭнг кўп учрайдиган ножўя таъсирларига: кўнгил айниши, қусиш, диарея, қоринда дискомфорт ҳисси, оғизда металл мазаси, тилни караш билан қопланиши киради.\nБулардан ташқари дори препарати қўлланганида қуйидаги симптомлар кузатилиши мумкин:\nҚон яратиш тизими ва лимфатик тизим томонидан бузилишлар\nЎртача ўтиб кетувчи лейкопения (лейкоцитлар сонини камайиши) ва тромбоцитопения (тромбоцитлар сонини камайиши); жуда кам ҳолатларда кўпинча препаратни бекор қилгандан сўнг ўтиб кетувчи нейтропения (гранулоцитлар сонини камайиши), панцитопения (барча қон шаклли элементларини – эритроцит, лейкоцит, тромбоцит умумий сонини камайиши) ва агранулоцитоз (қонда гранулоцитлар сонини камайиши бўлиши). Агранулоцитознинг биринчи белгилари иситма, томоқдаги оғриқ, оғиз бўшлиғи шиллиқ қаватида юза яралар, гриппсимон белгилар, толиқиш, қон талашлар (масалан, гемaтомалар, петехиялар, пурпура, бурун қонаши) ҳисобланади. Шундай белгилар пайдо бўлса шифокорга мурожаат этиш зарур.\nСуяк кўмиги аплазиясининг (суяк кўмиги фаолиятини сусайиши) 1 ҳолати келтирилган\nЮқори сезувчанлик реакциялари: эшакеми, қичишиш, ангионевротик шиш (нафас олишда қийинчилик туғдирувчи юз, тил ва трахея шиши), кам ҳолларда – анафилаксия, кўп шаклли эритема. Бундай белгилар пайдо бўлганда дарҳол шифокорга мурожаат қилиш зарур.\nЭт жимирлаши ҳисси, чумоли юргани ҳисси, парестезия (масалан, санчиш, ачишиш ҳисси) билан намоён бўлувчи, кўпчилик ҳолларда дори препаратини бекор қилганидан ёки дозаси пасайтирилганидан кейин ўтиб кетувчи периферик невропатия; тутқаноқсимон хуружлар, бош айланиши, дезориентация, невроз ҳолати, депрессия, ҳолсизланиш, уйқучанлик, уйқусизлик, бош оғриқлари, хушдан кетиш; жуда кам ҳолларда энцефалопатия, нимўткир мияча синдромлари (масалан, атаксия, нутқ бузилиши, қадам ташлашни бузилиши, нистагм, тремор, ҳаракат координациясини бузилиши) ва руҳий бузилишлар – галлюцинация ва анорексия ривожланади.\nКўрув аъзоси томонидан бузилишлар\nкўришни бузилишлари; шу жумладан диплопия ёки яқиндан кўриш ҳам.\nЭшитиш аъзоси ва вестибуляр аппарат томонидан бузилишлар\nқулоқни шанғиллаши, эшитишни йўқолиши.\nдори препарати бекор қилинганидан кейин ўтиб кетувчи оғиз қуриши, стоматит, панкреатит.\nжуда кам ҳолларда – дори препарати бекор қилинганидан сўнг ўтиб кетувчи жигарнинг функционал синамаларида сохта натижалари, холестатик гепатит ва сариқлик.\nтеридаги ўзгаришлар (тошмалар), қичишиш.\nСуяк-бўғим тизими ва бириктирувчи тўқима томонидан бузилишлар\nмиалгия (мушаклардаги оғриқ), артралгия (бўғимлардаги оғриқ).\nметронидазол биотрансформацияси натижасида ҳосил бўлган сувда эрийдиган бўёвчи моддалар мавжудлиги сабабли, сийдикни бир мунча тўқроқ рангга кириши.\nқин соҳасидаги оғриқ ва ачитқи инфекциялар.\nЮборилган жойдаги реакция ва умумий бузилишлар\nтромбофлебит (вена ичи катетрини қисқа муддатга қўллаш йўли билан шу ҳолатни ривожланишини олдини олиш ёки пайдо бўлиш тез-тезлигини камайтириш мумкин).\nТаъсир этувчи моддаги ёки қандайдир ёрдамчи моддага нисбатан юқори сезувчанлик.\n5-нитроимдазолнинг бошқа ҳосилаларига юқори сезувчанлик.\nПациент қабул қилаётган ёки охирги пайтда қабул қилган, шунингдек қабул қилмоқчи бўлган дори препаратларини, айниқса қуйидагиларни қабул қилаётгани тўғрисида шифокорни хабардор қилиши керак:\nантикоагулянтлар, кумарин ҳосилалари (масалан, аценокумарол, варфарин);\nдисульфирам (алкоголизмни даволашда қўлланадиган дори препарат).\nМетронидазол билан даволашни, дисульфирам билан даволандан кейин 2 ҳафта ўтгач бошлаш мумкин;\nжигар ферментлари фаоллигини рағбатлантирувчи дори препаратлари (масалан, фенитоин, фенобарбитал);\nжигар ферментлари фаоллигини пасайтирувчи дори препаратлари (масалан, цемитидин);\n5-фторурацил (ўсма касалликларини даволашда қўлланадиган дори препарати);\nциклоспорин (пациентларда трансплантациядан сўнг қўлланадиган препарат);\nбусульфан (ўсма касалликларини даволашда қўлланадиган дори препарати).\nТрихопол®нинг вена ичига юбориладиган 0,5% ли эритмаси қуйидагилар билан ўзаро номутаносиб: цефамандол нафати, цефокситиннинг натрийли тузи, 10% глюкоза эритмаси, натрий лактати, бензилпенициллиннинг калийли тузи.\nМетронидазол алкоголнинг заҳарли таъсирини кучайтиради. Даволаниш вақтида алкоголни истеъмол қилиш қизиб кетиш ҳисси, терлаш, бош оғриғи, кўнгил айниши, қусиш, эпигастрал соҳада оғриқ бўлиши каби ножўя таъсирларни чақириши мумкин. Метронидазол билан даволаниш вақтида ва препаратни бекор қилинганидан кейин камида 48 соат ичида алкоголни қабул қилиш мумкин эмас.\nТрихопол® препаратини қўллашда махсус эҳтиёткорлик талаб этилади:\nагар пациентда марказий нерв тизими касаллигининг хуруж даври бўлса;\nагар пациентда оғир даражадаги жигар етишмовчилиги ва жигар энцефалопатияси бўлса;\nметронидазол билан даволашдан олдин ва кейин пациентнинг қон манзарасида ва лейкоцитар формулада аҳамиятли ўзгаришлар аниқланса. Метронидазолни такрорий қўллаш зарур бўлган ҳолатларда мазкур пациент шифокорнинг назорати остида бўлиши зарур;\nдаволаш вақтида шифокор қон манзарасини назорат қилиши керак. Агар даволаш\n10 кундан ортиқ бўлса, бундай назорат мажбурийдир;\nагар пациент бир вақтнинг ўзида кортикостероид қабул қилаётган бўлса ёки пациентларда шишлар ҳосил бўлишига мойиллик бўлса, чунки препарат таркибида аҳамиятли миқдорда натрий сақлайди.\nМетронидазол қўлланганидан кейин оғиз бўшлиғи, қин ва меъда-ичак йўли кандидози ривожланиши мумкин, бу эса мувофиқ даволашни талаб этади.\nМетронидазол баъзи лаборатор текширувларнинг кўрсаткичларига (қўлланилган усулга боғлиқ равишда) таъсир қилиши мумкин ва жигар ферменти (АсАТ) фаоллигини сохта паст кўрсаткичда бўлиш эҳтимоли бўлиши мумкин.\nҲар қандай дори препаратини қабул қилишдан аввал шифокорга мурожаат этиш керак.\nДори препаратини ҳомиладорликнинг биринчи уч ой ичида қўллаш мумкин эмас. Ҳомиладорликнинг иккинчи ва учинчи уч ой ичида препаратни фақат она учун бўлган потенциал фойда ҳомилага бўлган салбий таъсирлари хавфидан устун бўлганидагина қўллаш мумкин.\nМетронидазол кўкрак сути билан препаратни плазмадаги концентрациясига яқин концентрацияда ажралади. Агар даволаш зарур бўлса, эмизишни тўхтатиш зарур.\nТранспорт воситаларини бошқариш ва механизмлар билан ишлаш юзасидан қарши кўрсатмалар ҳақида маълумотлар йўқ.\nТрихопол® натрий сақлайди\n1 мл эритма 3,09 мг натрий сақлайди, буни буйрак фаолияти пасайган ва натрий миқдори назорат қилинувчи парҳездаги пациентларда ҳисобга олиш керак.\nМетронидазолнинг одамлар учун летал дозаси маълум эмас.\nМетронидазол ичга ҳар иккинчи кунда, 6-10,4 г дозада 5-7 кун давомида қабул қилинганидан кейин камдан-кам ҳолатларда нейротоксик симптомлар, шу жумладан тиришиш ҳолатлари ва периферик невропатия кузатилган.\nМетронидазолни бир марталик 15 г дозада қабул қилгандан кейин кўнгил айниши, қайт қилиш ва координацияни бузилиши аниқланган.\nЗаҳарланиш ҳолатида симптоматик ва тутиб турувчи даволаш чора-тадбирларини бошлаш керак.\n100 мл (5 мг/мл) дан инфузион тўплам учун адапторли полиэтилен флакон қўллаш бўйича йўриқномаси билан бирга картон қутига жойланган.\nЁруғликдан ҳимояланган жойда, 25ºС дан паст ҳароратда сақлансин.\nКимёвий фаол ёки ўткир ҳидга эга бўлган буғ ва газлар таъсиридан ҳимоялансин.\nОчиқ флаконни сақлаш мумкин эмас.


Президент аураси ёки ташрифлардаги таассуротлар\nҚатор ОАВ вакиллари сингари Kun.uz сайти вакилларига ҳам Ўзбекистон президентининг ташрифларини бевосита кузатиш имконияти берилди. Якунланган ҳафта давомида сайт ходимлари президентнинг Наманган вилоятига сафарида ҳам ишлашди. Қуйидаги мақолада имкон қадар расмий саҳифаларда кўрсатилмаган жиҳатлар жамланган.\nНега кўпчилик президент олдида блокнотга ёзиб туради?\nДавлат раҳбарининг оддий одамлар ва раҳбарлар билан сўзлашишида фарқ борми?\nШавкат Мирзиёев кимларни сенлайди?\nДастлаб умумий тушунчалар ҳақида: давлат раҳбарининг тадбирлари ва ташрифларини ёритиб бориш учун махсус текширувдан ўтилади – мухбирлар ҳам ҳар бир тадбир олдидан қайта текширилади. Бу хавфсизликнинг табиий талаби.\nПрезидент ташриф буюрадиган жойга камида икки соат олдин борилади, айрим пайтлар кутиш 4-5 соатга ҳам чўзилиши мумкин. Бу ҳам тушунарли, давлат раҳбарининг кун тартиби йўл-йўлакай кўп ўзгаришларга учрайди. Бир жойда кўпроқ вақт сарфланиши кейинги объектга ҳам табиийки таъсир қилади.\nЛекин жараёнда иштирок барча кутишларни оқлайди, яъни жуда қизиқ бўлади. Нега?\nДавлат раҳбари аҳоли билан учрашганда хотиржам тинглайди, юмшоқлик билан гаплашади, одамларнинг кўнглини кўтаради, ислоҳотлар ҳақида тушунтиради. Аммо мутасаддилар билан йиғилишларда, тақдимотларда бутунлай бошқача муҳит ҳукм суради (афсуски, уларнинг кўпчилиги борича ёритилмайди):\nПрезидент оддий тилда, жайдаричасига гапиради;\nЖуда кўпчиликка «сен» дея мурожаат қилади, бу мутасаддилар томонидан тўғри қабул қилинади, мулоқотда яқинлик муҳитини яратади;\nМавзуга алоқадор бўлмаган ҳар қандай гаплар дарҳол тўхтатилади;\nПрезидент бир мавзу бўйича тақдимот ўтказилаётганда кескин тўхтатиб, бошқа бир масалани сўраб қолиши мумкин ва бу мутасаддиларни кўпинча «терлатиб» юборади;\nҲар қандай лойиҳа тақдим қилинганда учта савол берилиши одат тусига кирган: амалга оширишинг учун нима керак, бундан қандай натижа кутилади, қанча иш ўрни яратасан ва энг муҳими халқимиз бундан нима наф кўради?\nНаманганда янграган иқтибослар:\n«Мустақиллигимизга ҳам 30 йил бўлди мана. Кўп нарсаларга кечикканмиз. Лекин энди ҳаракат қилмасак бўлмайди»;\nЁшларга қарата: «Аҳволлар қандай? Чиндан яхшими ёки эскидан ўрганиб қолинган ҳар доимги гапми?» (кулги кўтарилди);\n«Бир ҳокимни ўн киши орасидан танлайман»;\n«Эҳтиёжни ҳисобга олиб, Россияда тоннасини 15 минг рублдан картошка захира қилдириб қўйгандик. Уч ойгина вақт сақланди, ҳозир шу маҳсулотнинг тоннасини 25 минг рублдан сотишимизни сўрашяпти»;\n«Олдин республикада «йилига 2 млрд доллар тўғридан тўғри инвестиция киритилди», дейиларди. Лекин шу ҳам ёлғон эди, ҳозир биргина Наманган вилоятининг ўзи йилига 2 млрд доллардан кўпроқ инвестиция жалб қиляпти»\n«Оммавий ахборот воситаларини тўртинчи ҳокимият деймиз, аслида биринчи ҳокимият»;\n«Бобурнинг ҳаётини қаранглар, у инсон бирор кун ҳаловатда яшамаган» (халқ депутатлари вилоят сессиясида айтилган гап);\n«Эркин Воҳидов билан жуда кўп суҳбат қурганман. Оғир, босиқ, кенгфеъл одам эди. Абдулла Орипов бир кун айланиб юриб учта шеър ёзиб берарди. У учта шеърларнинг маъносини тушуниш учун ўнта китоб ўқиш керак эди. Насиб бўлса, ҳали бу хотираларни ёзиб қолдираман»;\n«400 мингдан ортиқ аҳоли бор Мирзо Улуғбек туманида ҳоким эдим. У вақтда ҳеч қандай шароит йўқ эди. Ҳозир ҳокимларга ҳамма шароит яратиб берилган»;\n«Алишер Бурхонович Усмонов 1 миллион доза вакцинанинг 500 минг дозасини ўзи олиб беришини айтди. Наманганга келишимни билиб, менга бир нарсани етказиб қўйишимни сўради. Наманганликларни яхши кўраман, биринчи 50 минг дозасини наманганликларга берайлик, деб айтди»;\n«Тошкентдаги кабинетларини соғинган раҳбарлар Наманганни пиёда кезишади»;\n«Сен мени эмас, халқни рози қилишни ўйла» (Намангандаги «Бунёдкор» маҳалласига кутилмаган ташрифда сектор раҳбарига айтилган гап);\n«Мана шу сенинг қиёфанг, ишингга берилган баҳо. Наҳотки дарахт экиб, деворни оқлаб қўйиш ҳам қўлингдан келмайди?!» («Бунёдкор» маҳалласи раисига айтилган гап);\n«Биласан, барибир бажармагунингча қўймайман, бўшаб кетиб қутуламан, деб ҳам ўйлама» (вазирлар ва вилоят мутасаддиларига қарата);\n«Бола-чақаси, қариндош-уруғи бўлмаса ҳам булар Наманганга боғланган, юртини ташлаб кетгиси келмайди. Қариялар сони камчилик демай янги биносини қуриб беринглар, Андижон, Фарғонада сарсон бўлиб юрган қолганлари ҳам қайтишади» («Саховат уйи»да қолиб кетган 14 нафар қария ҳақида);\n«Қаранглар, қандай чиройли болалар... Ҳаммасига менинг номимдан совға беринглар, арзирли бўлсин, президентни эслаб юришсин» («Меҳрибонлик уйи»дан қайтишда).\nКўпчилик блокнот тутганлар устидан кулади. Лекин бунинг объектив сабаблари бор, электрон қурилмалардан фойдаланишга ҳар доим ҳам рухсат берилмайди. Иккинчи муҳим жиҳат – учрашувлар 6-7 соатгача давом этади, уни камерага ёки диктофонга ёзиб олиш мумкин. Лекин тадбирлар ярим кечаси тугаганидан кейин ёритиш учун яна 6-7 соат қайта эшитиш қийин масала. Шундай қилиб, блокнот энг қулай воситага айланади.


Мусулмонларга йўналтирилган миссионерлик ҳаракатлари | www.ziyouz.uz\nБош саҳифа Илм ва фанДинМусулмонларга йўналтирилган миссионерлик ҳаракатлари\nМусулмонларга қарши йўналтирилган илк миссионерлик ҳаракатларига милодий VIII асрдаёқ дуч келиш мумкин. Турли ғарб манбаларида Андалусия подшоҳи Абдулазиз (713-716)ни насроний қилишга хотини Эгинола урингани айтилади. Бу аёл ғарблик илк миссионер ҳисобланади. «Франция роҳиби» номини олган челонялик Аббат Хуг эса 1074 ва 1078 йиллари Андалусияда Сарагоссанинг мусулмон раҳбарига икки мактуб ёзиб, уни насронийликка даъват қилади. Яна бу асрда Папа VII Грегорий ҳам Шимолий Африка мусулмонларига қарши яширинча миссионерлик ҳаракатлари уюштирган.\nСалиб юришлари чоғида қилинган миссионерлик ҳаракатларида бир нарса диққатни тортади: бу юришлардан кўзланган асос мақсадлар турлича бўлса-да, миссеонерлар бу юришлардан мусулмонларни насронийлаштириш учун қулай бир фурсат сифатида фойдаланишган. Бошқа бир жиддий миссионерлик ҳаракатини XIII асрда ассисилик Франкис амалга оширади.\nЎрта асрларда Ислом ўлкаларига қаратилган миссионерлик ҳаракатларида жуда муҳим нуқта бор эди. Насроний роҳиб ва сайёҳлар Ислом ўлкаларига сафар қилиб, уларнинг заиф томонларини ўрганишга киришганлар. Масалан, турли Ислом ўлкаларига саёҳат уюштирган Фабри ва Пилоти каби сайёҳларни айтиш мумкин. Булардан Пилоти насронийликни қабул қилганлар жуда яхши адолат ва эҳсонга сазовор бўлишини таъкидлаган. Яна бир миссионер Кеттонли Роберт эса Қуръонни бузиб таржима қилган. Арабча баҳс асарлар ғарбда кенг ёйилган.\nXVIII асрдан эътиборан бу ҳаракатларга турли протестант черковларига боғлиқ миссионерлар ҳам қўшилишди. Ҳенри Мартин «British East India» компаниясининг бир роҳиби сифатида 1810 йили Ўрта Шаркда фаолият кўрсатган илк протестант ҳисобланади. «Church Missionary Society of the Church of England» эса бир оз кейин Фаластинда иш бошлаган. «American Board of Commissioners for Foreign Missions» ташкилоти миссионерларнинг Ўрта Шарққа келишларини назорат қилган. Бу ташкилот аъзоларидан икки америкалик миссионер Л.Персонс ва П.Фиск 1820 йили Измирга жойлашиб, миссионерлик фаолиятларини юритишган.\nИслом ўлкаларига ва учинчи дунёга қаратилган бу ҳаракатларда миссионерлик ташкилотлари ва уларнинг аъзолари бу ҳудудлардаги мустамлака бошқарувлари билан яқин алоқада бўлишган.\nШу тариқа миссионерлар ташвиқот билан бирга сиёсий ишларга ҳам бош тиқишган. Масалан, XIX асрнинг бошларида Измирга келган америкалик миссионер Парсонс 1820 йили Измирдан ёзган бир мактубида Усмонли салтанати билан боғлиқ шу қайдларни битган: «Кўнглимда илоҳий ёрдам билан қудратли ва гуноҳкор императорликнинг тамоман вайрон бўлишини таъминловчи система қуришга кучли истак ҳис қиляпман. Буни кўриш орзуим…»\nМиссионер ташкилотларининг Ислом ўлкаларидаги асосий нишони мусулмонлар ва бошқа бутун халқ эди. Аммо мусулмонларнинг ва бошқа маҳаллий ҳукмдорларнинг жиддий эътирози ва қаршилиги миссионерларнинг ишларини анча тўсиб қўйди. Шунга қарамай, миссионерлар Ислом ўлкаларида яшовчи баъзи халқларга таъсир ўтказишди. Бу ишда улар очган таълим муассасалари қўл келди. Бу таълим жамиятлари халқ орасида турли низолар чиқаришни ҳам кўзлар эди.\nУшбу ёзма ташвиқот нашрларидан бири Пфандернинг XIX асрда ёзилган «Мезонул ҳақ» асаридир. Бу асар ҳақоратли, масхараомуз фикрларга тўла китобдир. Бу каби асарлар турли тилларга ўгирилиб, исломий ўлкаларнинг ўзларига тарқатилди. Пфандернинг асарига Раҳматуллоҳ Қайрановий «Изҳорул ҳақ» номли асари билан жавоб берди.\nФақат XX асрнинг иккинчи ярмидан бошлаб ғарб давлатларидаги сиёсий, ҳарбий кучларнинг дунёвий ҳукмронликларини орттириб боришлари ва ҳарбий кучлари билан миссионер ташкилотлари ўртасидаги яқин алоқалар уларнинг янгидан «ҳужум»га ўтишларига имкон берди. Шу зайлда миссионер ташкилотлари, халқаро беминнат ёрдам ташкилотлари, иқтисодий ташкилотлар ва бошқа номлар билан ўзларини ниқоблаб, мусулмонларга қарши миссионерлик фаолиятларини юрита бошладилар.\nБугунги кунда черковларга боғлиқ мингларча миссионер ташкилотлари билан бирга юзларча мустақил миссионерлар дунёнинг турли бурчакларида ўз ҳаракатларини юритишмоқда.\nБаъзи ҳудудларда улар ўзаро ҳамкорликда иш олиб бормоқдалар. Аммо баъзида (Африканинг айрим жойларида) бир-бирига рақиблик ҳоллари ҳам учрайди. Шундай рақиблик туфайли тарих 1990 йили Руандада бўлган қатлиомдаги каби шиддатли тўқнашувларга ҳам гувоҳ бўлди.\n«Бутун дунёни Инжил хабарлари руҳида тарбиялаш» шиори билан йўлга чиққан Америка ва инглиз ташвиқотчилари, айниқса, XX асрнинг сўнгги чорагидан бошлаб дунёга таъсир қилувчи янги дунё тартиботи ва минтақалашувини амалга ошириш учун ижтимоий ва сиёсий шароитлардан ҳам фойдаланишяпти. Ушбу ҳаракатлар дунёнинг ижтимоий-сиёсий ўзгаришларни бошдан кечираётган ёки АҚШ ҳамда ғарбий Оврупанинг ҳарбий ва маданий таъсири остида бўлган ўлкаларда кўпроқ амалга оширилмоқда. Шу тариқа Ўрта Шарқ ўлкалари билан бир қаторда Болқонда, Кавказ ўлкаларида, Ўрта Осиёда, Туркияда миссионерлик ҳаракатлари кучаймоқда.\nҲозирги кунда миссионерлар қуйидагича услубларни кенг ишга солишяпти.\n1. Маданиятга мослашиш услуби\nҲозир миссионерликда маданиятга мослашиш (contextualisation) услуби жуда оммавийдир. Миссионерлар Оврупа ва Жанубий Америка сингари насронийлик анъанаси ҳоким бўлган минтақаларда эмас, бутун дунёда маҳаллий анъана ва одатларга мослашиш фикрини бу услубга асос қилиб олишяпти.\nТажрибали миссионер Чарлз Эгал iахсан ўзи қўллаган «маданиятга мослашув» услубининг аҳамияти шундаки, бу шаклда насронийликка қизиқиб Исломдан насронийликка кирган кишилар Ислом маданияти билан муносабатларини узишмайди ва ўз жамиятларида насроний миссиясининг вакили бўлиб, янада фаол иш олиб боришади.\n«Натижада бошқа динга кирган киши ўз жамиятида қолади ва Инжилни янада кенгроқ ёйишга имкон топади. Муҳими бу услуб «насронийликни қабул қилиш — ғарблик бўлиш» тарзидаги қарашни ҳам йўққа чиқаради».\nКатолик протестант черкови атрофларида кенг қўлланилган «маданиятга мослашув» услуби икки асосни амалга оширишни мақсад қилади. Булардан биринчиси миссионерликнинг насроний жамиятлар ижтимоий-сиёсий кучларга қилган ва уларнинг ҳукмронлик майдонини кенгайтиришга хизмат қилган ҳолда насроний бўлмаган жамиятларда вужудга келган ишончни ўзгартиришдир. Бу услуб насронийликнинг маҳаллий маданият ва анъаналарга мослаштирилиши ва насроний эътиқод ва урф-одатларида маҳаллий қадрият ва хусусиягглар биринчи жабҳага чиқарилиши, учинчи дунё мамлакатларида бутун дунё миқёсида черков фаолиятини маҳаллий ўлкаларга ёйиш ва дунёнинг ҳар тарафида черковлар ташкил этишдир.\n«Маданиятга мослашув» услуби насроний ҳаёт тарзининг маҳаллий анъаналарга мослашувини тақозо этади.\nМусулмон жамиятларида миссионерлар мусулмонларга хос дин тили ва истилоҳларини қўллашга қатгиқ эътибор беришади. «Аллоҳ», «расул», «набий», «ваҳий», «оят», «масжид», «Инжил» каби атамалар ва «ҳазрат», «шариф», «машааллоҳ», «иншааллоҳ» сингари диний ифодалар насроний матнларига олинади ва насроний анъанасининг тарғиб-ташвиқида кенг қўлланилади.\nМусулмонлар орасида миссионерлик қиларкан, дуода, ваъзда Қуръондан ва Ислом маданиятидан баъзи кўчирмалар қўлланилади. Чарлз Эгал мусулмонлар орасида жуда аҳамиятли саналган Фотиҳа сурасини дуо мақсадида ўқиш мумкинлигини айтади.\nРўза сингари баъзи исломий ибодатларнинг, чегараланган ҳолда бўлса ҳам бажарилиши (одамлар ишончини қозониш учун рўза тутиши — тарж.) ҳақида ҳозир баҳс кетяпти. Яна, мусулмонлар орасида насронийликка оид ваъз ва дуолар жума куни қилинади ва ибодатлар асносида, агар мусиқага ўрин берилса, черков мусиқаси ўрнига маҳаллий мусиқалар чалинади. Бундан ташқари, мусулмонларнинг қаршилигига учрамаслик мақсадида насронийлашган янги вакилларнинг чўқинтирилишини бир муддатга кечиктира олиш, бунинг ўрнига рамзий маросим қилиш мумкинлиги маълум қилинмоқда. Ҳолбуки, чўқинтириш бир динга кириш (инсияси) маросими сифатида насронийлар учун ғоятда аҳамиятлидир. «Черков», «роҳиб» ва «папа» каби бевосита насронийликка оид атамалар ўрнига мусулмон жамиятларида «масжид», «ўқитувчи», «тарбиячи», «устоз» ва «етакчи» атамалари қўлланяпти. Дин пешволарига нисбатан эса «пастор» ва «жамоат оқсоқоли» каби унвонлар қўлланилади. Баъзи миссионерлар янги насронийлашган, бироқ эски эътиқод ва қадриятларидан ҳануз воз кечмаган кишиларни жомеларга бориб келишларига ҳам «рухсат» беришади.\nНасроний бўлмаган халқлар миссионерларнинг маданиятга мослашув йўлидаги хатти-ҳаракатларини ҳақли равишда иккиюзламачилик ва сохтакорлик дея баҳолашмоқда.\n2. Мулоқот-миссия услуби\nМиссионерлар фақат бир-бирини таниш ва тушунишга асосланган содда мулоқотни қабул қилишмайди. Бир-бирларининг маданиятларини ва эътиқодларини бойитиш мақсадини кўзлаган суҳбатни ҳам улар оқлашмайди. Уларнинг асл мақсади — қаршисидаги кишини насронийлаштиришдир. Уларнинг фикрича, мулоқот баҳслашишни эмас, “қутқариш”ни кўзлаши керак. «Нажот-қутулиш»га эришиш эса ўз-ўзидан бўла қолмайди. Бунинг учун қаршисидаги инсонлар билан жозибали муҳитни юзага келтирадиган суҳбат қуриш лозим бўлади.\n3. Ижтимоий тадбирлар услуби\nМиссионерлик ишларида қулай муҳитни вужудга келтириш учун ижтимоий тадбирларга алоҳида эътибор қаратилади. Миссионерлар насроний таълимотини бошқа инсонларга етказишда учта муҳим унсурга катта аҳамият беришади:\nа) вазиятни яхши аниқлаш;\nб) нозик ёндашув;\nв) мақсадлар тайинли бўлиши.\nМазкур унсурларнинг амалга ошиши учун фаолият йўналтирилган халқлар билан ижобий муносабатлар ўрнатилиши муҳимдир. Бунинг учун аввало ўртоқлик ва дўстлик муҳити юзага келтирилади. «Ўртоқлик евангелизми» деб номланган услуб «янги муҳитни шакллантириш»га асосланган. Масалан, бу борада кафеларда, ёшлар давраларида, тунги клубларда, савдо ва спорт марказларида, маданият ва ижтимоий ёрдам жамғармалари сингари жойларда кишилар билан дўстлик ўрнатишга, дўстлар орттиришга ҳаракат қилинади. Дунёнингтурли бурчакларида миссионер ташкилотлар ташкил этган лагер ва саёҳатларда олдиндан аниқланиб, танланган кишилар фаол иш юритадилар. Ўртоқлик евангелизмидан мақсад — одамларга бошда асл мақсадни очиқ билдирмай, улар билан уйғун дўстлик асосларини юзага келтириш, уларни чўчитмай, яхши суҳбатдош сифатида тинглаш, маданий савиялари билан ижтимоий ва маданий илдизларини, ишончи ва маданий қадриятларга ҳурмат савияларию муаммоларини аниқлаш, шундан кейингина қулай шароитда уларга насроний таълимотини етказишдир.\nЎртоқликни шакллантиришда миссионер ташкилотлар турли муассасаларни восита сифатида қўллашлари ҳам кўрилмоқда. Оддий ижтимоий хизмат кўрсатувчи муассасалар, маданият уйлари, тил ўргатиш курслари, дўстлик уйлари, баъзи туризм ҳамда маслаҳат бюролари кабилар миссионерларнинг маҳаллий халқ билан ўртоқлик муносабатларини йўлга қўйишида жуда қулай келади. Миссионерлар айниқса сўнгги йилларда чет ўлкаларга турли хизмат соҳалари ишчилари ёки мутахассислари кўринишида (тўғрироғи, ниқобида — тарж.) киришмоқда. Миссионерлар шифокор, ўқитувчи, техник, ижтимоий ёрдам вакили, туризмчи ва бошқа ниқобларда турли минтақаларга келиб жойлашишяпти ва айниқса иқтисодий-ижтимоий томондан орқада қолган ўлкаларда халққа кўрсатган хизматлари орқасида миссионерлик фаолиятларига мос шарт-шароитларни яратишяпти.\n4. Черковни маҳаллийлаштириш услуби\nЧерковларни маҳаллийлаштиришда йиғилган жамоа сонига қараб икки турдаги муассаса ташкил этилади. Мос ижтимоий ва сиёсий шарт-шароит юзага келиб, жамоа сони етарли миқдорга чиқса, расмий насроний ташкилоти очилади. Бундай жамоа маҳаллий урф-одатларга уйғун иш олиб боради.\nИжтимоий-сиёсий шароит етилмаса ва ҳали мўлжалдаги жамоа йиғилмаган бўлса, «уй черковлари» шаклидаги жамоалар ташкил этилади. Бу уйлар оддий аҳоли уйлари бўлиб, озгина безатилади холос. Миссионер бундай уйларда янги мухлислар, янги насронийлаштирилган шахсларни маълум вақтларда тўплаб, дуо қилади, таълим беради. Одатдаги черков биноларига нисбатан уй черковлари диққатни унчалик жалб қилмайди. Миссионерлар бундай жойларда яхшироқ ниқобланишади, яхшироқ фаолият юритишади. Уй черковлари аҳоли яшайдиган масканларда сотиб олинган ёки ижарага олинган ҳовли ёхуд кўп қаватли уйлардир. Бу уйлар фаол миссионерлар бошчилигида маҳаллий халқ ичидан топилган ўртоқлар ва мухлисларни ўзига оғдириш учун жуда қўл келади. Ташқаридан қараганнинг диққатини жалб қилмайдиган бу уйларда келажакда қуриладиган расмий черковларга замин тайёрланаои.\nЧерковни маҳаплийлаштиришда насронийлаштирилаётган маҳаллий халқ орасидан фаол миссионерлик ва раҳбарлик сифатига эга бўлганларни тарбиялаш муҳим саналади.\n5. Ижтимой-сиёсий вазиятлардан фойдаланиш услуби\nМиссионерлик ҳаракатларида айрим минтақаларда юзага келган вазиятларга катта аҳамият берилади. Ҳозирги кунда аввало АҚШ ва бошқа ғарб давлатлари миссионерларга сиёсий кўмак беришяпти. Дунёда содир бўлаётган халқаро воқеа-ҳодисалар, турли ўлкаларга қарши сиёсий ва ҳарбий ҳаракатлар миссионерлар учун ақл бовар қилмас қулай фурсатларни туҳфа этмоқда. Бу ҳолнинг машҳур мисолини 11 сентябр воқеаларидан сўнг АҚШ ва иттифоқдошларининг Ўрта Шарққа сиёсий ва ҳарбий ҳаракатларида кўриш мумкин. Демократия ва тинчлик ўрнатиш ниқоби остида кирган ғарб давлатлари Ўрта Шарққа оқиб кирган минглаб миссионерлар учун ҳимоя қалқони бўлишди.\n11 сентябр воқеалари миссионерлик ҳаракатлари учун том маънода бурилиш нуқтаси бўлди. Бу воқеалардан сўнг деярли бутун дунё бўйлаб Ислом анархия, террор дини, дея «тарғиб» этилди. Ким қилгани номаълум террор ва зўровонликлар бутун мусулмонларга, уларнинг эътиқодларига ва ҳатго муқаддас Қуръони каримга нисбат берилди. Ана шундай оммавий фикрнинг тарқатилиши миссионерлар учун ўта ноёб бир фурсат бўлди.\nГлобаллашув жараёнини маълум маънода ғарб давлатлари бошқариб тургани учун бутун ер юзи миссионерларга фаолият майдони дея қабул этилаётгани айтилмоқда. Бу жараёнда иқтисодий ва сиёсий кучларга суянган миссионерлик қаршисида бошқа дин ва маданиятлар таҳдид остида қолишяпти.\n6. Турли воситаларни ишга солиш услуби\n1) Ноширлик фаолияти.\nМуқаддас матнларнинг маҳаллий тил ва лаҳжаларга таржима қилиниши ва текинга тарқатилиши миссионерлик ҳаракатининг энг бошида келмоқда. Бундан ташқари даъват қилинаётган шахсларнинг савиясига мос китоб, рисола ва шу кабиларни етказишга катта аҳамият берилади.\n2) Матбуот ва бошқа ОАВ.\n«Медиа евангелизми», яъни телевидения, радио, газета ва доимий нашрлар орқали тарғибот миссионерликнинг дунё бўйлаб янада тезроқ ёйилишига сабаб бўляпти. Дунёда турли миссионер гуруҳлар назорати остида юзлаб теле, радио каналлари, кунлик ва ҳафталик газеталар, шунингдек, бошқа доимий нашрлар фаол иш юритишяпти.\n3) Интернет тармоғи.\nИнтернет миссионерликда тобора таъсирли қўлланилмоқда. Минглаб, ҳатто ўн минглаб Интернет саҳифаларида миссионер ташкилотлари тарғибот ва ташвиқотларини амалга оширмоқда. Шу йўл билан ўзларига «ҳамтовоқ»лар қидиришяпти.\nТасвирли воситалар ичида кинонинг алоҳида ўрни бор. Насронийликни тарғиб қилиш ниятида тайёрланган филм ва сериалларнинг, айниқса, учинчи дунё ўлкаларида таъсири кучли бўлмоқда. Деярли барча миссионерлар «Исо» филми каби юзлаб тил ва лаҳжаларга таржима қилинган асарларни видео кассеталар, CD ёки DVD ахборот сақлаш воситалари шаклида насроний бўлмаганларга текин тарқатиш, уларни якка ёхуд кўпчилик бўлиб кўриш «фойдали» эканини таъкидлашмоқда.\n5) Саёҳат ва кўнгилхушликлар.\nАйниқса, болалар ва ёшлар учун уюштирилган саёҳатлар ҳамда оромгоҳлар миссионерлик ҳаракатларида ўзига хос «натижа»лар бермоқда. Бир қарашда ижтимоий, маданий тадбир тарзида тақдим этилаётган бу саёҳат ва дам олиш дастурларидан кўзланган мақсад болалар ва ёшлар билан танишиш, уларга яқин бўлиш ҳамда насронийлик ташвиқоти учун қулай шарт-шароит юзага келтиришдир.\nИстамбул университети профессори\nАбдуллоҳ Мурод таржимаси\n← Аввалги Аввалги Ўзбекча-туркча ва туркча-ўзбекча изоҳли луғат\nКейинги → Кейинги: Миср тарихида ўзбеклар


«Қанча тез бўлса шунча яхши» 3 ёшли Баҳоуддин яхшилар кўмагига муҳтож\n15:55 / 16.02.2019 9147\nKun.uz сайти кўмакка муҳтож беморларга хайрия акциялари ўтказишда давом этади. Навбатдаги беморимиз Тошкент вилояти Чиноз тумани Яллама қишлоғида яшовчи 3 ёшли Баҳоуддин. Онасининг мурожаатидан сўнг Баҳоуддинни кўриш учун Чиноз туманига бордик. Бемор болажон ва унинг оиласи билан кўришдик.\nОнаси Умида Зуфаралиеванинг таъкидлашича, ўғлини олиб бормаган жойи қолмаган. Оғир химияларни, муолажаларни бошидан ўтказган ёш Баҳоуддинга шифокорлар тамонидан буйрак усти безидан чиққан ўсма ташхиси қўйилган. Ўзимизда бундай касаллик операция қилинмаслиги сабабли унинг оиласи Ҳиндистон билан боғланишган. Ҳинд шифокорлари умид бор, фақат болани кўриб, операция қиламиз, дейишган. Ҳиндистонга бориб-келиш ҳамда операция ўтказиш учун 7 минг АҚШ доллари миқдорида маблағ кетар экан. Ҳозирда ота-онанинг жамғариб қўйган 2 минг АҚШ доллари бор. Қолган суммага ёрдам сўраб халқимизга мурожаат қилишмоқда. Ҳозирда бу оила яхшилар ёрдамига муҳтож.\nБаҳоуддин жудаям ҳаракатчан ва шўх бола экан. У ўзига қандай дард текканидан бехабар. Болаликнинг ширин дамларини ҳозирда оғриқли уколлар билан ўтказмоқда. Уни дарддан фориғ бўлишини жудаям хоҳладик. Шундан сўнг Баҳоуддиннинг шифокори билан кўришдик.\nОнколог Содиқ Хотамовнинг айтишича, бу камдан-кам учрайдиган касаллик ҳисобланади.\n– Бизга келган вақти аҳволи оғир эди. Муолажаларни ўтказдик. Ҳозир анча яхши бўлиб қолган. Лекин операция қилиниши керак. Оила ҳам кам таъминланганлар қаторига киради. Ҳақиқатдан ҳам ҳозирда улар кўмакка муҳтож, – дейди шифокор.\nАзиз юртдошлар! Жажжигина болакай Бобохонов Баҳоуддин зудлик билан Ҳиндистонга олиб кетилиши керак. Кўпники дарё, имкониятимиз еткунича моддий ва маънавий ёрдам берайлик. Дуо қилиб, унинг соғайиб кетишини Аллоҳдан сўрайлик. Бир оилага бахт улашиб, уйини қувончга тўлдиришга сабабчи бўлинг. Яхшиликларингиз йўлингизни ёритсин, азизлар!\nУмида Зупаралиева номига очилган пластик карточка:\nClick/PayMe: 8600 0417 7261 3486 (Агробанк)\nРоссияда пул ўтказмоқчи бўлганлар учун Феруза Бойназарова номига очилган\nСбербанк: 4276 5500 8478 0801\nНақд пул топширганда: 23116000000000476001\nМижоз аризасига асосан картадан картага пул ўтказилганда: 23118000800000476001\nУмида Зупаралиеванинг телефон рақами: +99897 599 14 89